hotchpotch/miracl-hf-unified huggingface dataset:
อาการปวดเค้นหัวใจ
อาการปวดเค้นหัวใจ () คืออาการเจ็บหน้าอกอย่างหนึ่งซึ่งเป็นผลจากการขาดเลือดของกล้ามเนื้อหัวใจ ส่วนใหญ่มีสาเหตุมาจากการอุดตันหรือหดเกร็งของหลอดเลือดหัวใจ สาเหตุส่วนใหญ่ของอาการปวดเค้นหัวใจคือโรคหลอดเลือดหัวใจ ซึ่งเป็นผลจากการเกิดการแข็งของหลอดเลือดหัวใจ คำภาษาอังกฤษของอาการปวดเค้นหัวใจคือ angina pectoris มาจากคำภาษาลาตินว่า "angere" ("บีบรัด") ประกอบกับคำว่า "pectus" ("อก") ดังนั้นอาจแปลตามรูปศัพท์ได้ว่าอาการปวดเหมือนถูกบีบรัดหน้าอก
ความรุนแรงของความเจ็บปวดมีความสัมพันธ์กับความรุนแรงของการขาดออกซิเจนของกล้ามเนื้อหัวใจอยู่บ้างเพียงเล็กน้อย (หมายความว่าแม้จะมีอาการปวดรุนแรง แต่อาจไม่เป็นหัวใจขาดเลือดก็ได้ และผู้ป่วยหัวใจขาดเลือด อาจไม่เจ็บหรือเจ็บไม่มากก็ได้)
อาการปวดที่เป็นมากขึ้นๆ ("crescendo") อาการปวดที่เป็นมากขึ้นทันทีทันใดขณะไม่ได้ออกแรงหรือพัก และอาการปวดที่เป็นอยู่นานกว่า 15 นาที เป็นอาการของอาการปวดเค้นไม่เสถียร ("unstable angina") (มักนับรวมกับโรคอื่นๆ ที่ใกล้เคียงกันเป็นกลุ่มภาวะกล้ามเนื้อหัวใจขาดเลือดเฉียบพลัน) อาการเช่นนี้มีโอกาสสูงที่จะเป็นจากการมีกล้ามเนื้อหัวใจตายเหตุขาดเลือด จำเป็นต้องได้รับการตรวจจากแพทย์โดยด่วน ส่วนใหญ่เบื้องต้นมักถือว่าเป็นหัวใจขาดเลือดไว้ก่อน
แสมขาว
แสมขาว () เป็นพืชในป่าชายเลน สูงได้ถึง 30 เมตร พบได้ทั้งบริเวณหาดทรายและหาดเลนรากแผ่เป็นร่างแห และมีรากหายใจเป็นแท่งโผล่ขึ้นมา ใบมีลักษณะยาวรีกว่าแสมแบบอื่นๆ ใบจะซีดและมีสีอ่อนกว่าแสมดำและแสมทะเล ใบหนา อวบน้ำ ป้องกันการสูญเสียน้ำ มีต่อมเกลือ ขับเกลือออกทางผิวใบ ดอกสีขาวเหลือง มีสี่กลีบแบบเดียวกับแสมทะเลแต่ช่อดอกของแสมขาวเป็นช่อยาวกว่า ผลเป็นทรงหยดน้ำ ยาวกว่าผลแสมดำ ผลลอยน้ำได้
แสมขาวมีสารแทนนิน ใช้ในการฟอกหนังได้ แสมขาวเป็นไม้โตเร็ว ใช้ปลูกร่วมกับ "Sonneratia" และ "Rhizophora"เพื่อป้องกันชายฝั่ง . ใช้ทำถ่านได้ไม่ดีนัก สารสกัดจากแก่นใช้เป็นยา ผลนำมาต้ม รับประทานได้ แต่ไม่นิยมนำมาทำขนมลูกแสมเท่ากับผลแสมดำ
จังหวัดพย็องอันเหนือ
พย็องอันเหนือ เป็นจังหวัดหนึ่งในประเทศเกาหลีเหนือ มีเมืองเอกชื่อ ชินอึยจู เป็นจังหวัดหนึ่งของประเทศเกาหลีจนถึง ค.ศ. 1945 หลังจากนั้น ก็ได้กลายเป็นจังหวัดหนึ่งของเกาหลีเหนือมาจนถึงปัจจุบัน
แม่น้ำยาลูกั้นพรมแดนระหว่างจังหวัดพย็องอันเหนือกับประเทศจีน พย็องอันเหนือมีพรมแดนติดกับจังหวัดชากังและจังหวัดพย็องอันใต้
อาการปวดเค้นไม่เสถียร
อาการปวดเค้นไม่เสถียร () เป็นอาการปวดเค้นหัวใจอย่างหนึ่งซึ่งผู้ป่วยมีอาการแบบไม่เสถียร (เจ็บหน้าอกโดยที่ไม่ได้อยู่ในภาวะที่กล้ามเนื้อหัวใจต้องการออกซิเจนมากกว่าปกติ ("ทำงานหนัก") ) เป็นโรคหนึ่งซึ่งถูกจัดอยู่ในกลุ่มภาวะกล้ามเนื้อหัวใจขาดเลือดเฉียบพลัน
ภาวะนี้อาจแยกจากกล้ามเนื้อหัวใจตายเหตุขาดเลือดชนิดไม่พบคลื่น Q ได้ยาก
ถนนจตุรทิศ
ถนนจตุรทิศ () เป็นถนนสายหนึ่งในกรุงเทพมหานคร เริ่มจากถนนศรีอยุธยา ไปทางทิศตะวันออก ตัดกับถนนดินแดงตัดใหม่, ถนนจตุรทิศ-ดินแดง และถนนอโศก-ดินแดง ไปสิ้นสุดที่ถนนพระราม 9
การใส่ท่อช่วยหายใจ
การใส่ท่อช่วยหายใจคือการใส่ท่อช่วยหายใจซึ่งทำจากพลาสติกหรือยางเข้าไปในหลอดลมเพื่อให้ผู้ป่วยมีทางหายใจที่เปิดตลอดเวลา หรือใช้เป็นทางในการให้ยาบางอย่าง ส่วนใหญ่ใช้กับผู้ป่วยที่ป่วยหนักเฉียบพลัน บาดเจ็บเฉียบพลัน หรือได้รับยาระงับความรู้สึก เพื่อเป็นทางในการช่วยหายใจ และป้องกันการสูดสำลัก หรือป้องกันไม่ให้ทางหายใจถูกปิดกั้น ที่ทำบ่อยที่สุดคือการใส่ท่อช่วยหายใจทางปาก ซึ่งจะใส่ท่อช่วยหายใจผ่านปาก ผ่านกล่องเสียง เข้าไปยังหลอดลม ทางอื่นเช่นใส่ทางจมูก เป็นต้น นอกจากนี้ยังมีวิธีที่ต้องผ่าตัด เช่น การผ่าเปิดช่องที่เยื่อคริโคไทรอยด์ (cricothyroidomy) ซึ่งมักใช้ในกรณีฉุกเฉิน และการผ่าเปิดช่องที่หลอดลม (tracheostomy, "การเจาะคอ") ซึ่งมักทำในกรณีที่คาดว่าจำเป็นจะต้องใส่ท่อช่วยหายใจอยู่เป็นเวลานาน วิธีใส่ท่อช่วยหายใจแบบที่ต้องผ่าตัดนี้อาจทำในกรณีฉุกเฉินหากการใส่ด้วยวิธีปกติไม่ประสบผลสำเร็จ
ภาวะแทรกซ้อนที่อาจพบได้ของการใส่ท่อช่วยหายใจมีตั้งแต่ภาวะแทรกซ้อนเล็กน้อยเช่นฟันหัก หรือเนื้อเยื่อของทางเดินหายใจส่วนบนบาดเจ็บ หรือภาวะแทรกซ้อนที่อาจมีอันตรายถึงชีวิตได้เช่นการสูดสำลักจากกระเพาะอาหารเข้าไปยังปอด หรือใส่ท่อช่วยหายใจไม่เข้าหลอดลมแต่ไปเข้าหลอดอาหารแทนทำให้ร่างกายขาดออกซิเจน ดังนั้นการประเมินว่าผู้ป่วยที่กำลังจะได้รับการใส่ท่อช่วยหายใจอาจมีกายวิภาคของทางเดินหายใจที่ไม่ปกติหรือปัจจัยอื่นๆ ที่เกี่ยวข้องจึงมีความสำคัญอย่างมากก่อนที่จะใส่ท่อช่วยหายใจ หากเป็นไปได้จำเป็นจะต้องมีแผนทางเลือกสำหรับกรณีใส่ท่อช่วยหายใจไม่สำเร็จเอาไว้ด้วยเสมอ
มะแพร้ว
มะแพร้ว () คือมะพร้าวที่เกิดจากการเปลี่ยนแปลงของยีน ทำให้ไม่มีระแง้และดอกตัวเมีย จะเกิดบนแกนกลางหรืองวง เราจะสังเกตจาการที่ผลมะพร้าวติดกับแกนกลางของทะลาย แต่มะแพร้วกลับติดผลน้อยกว่ามะพร้าวปกติ คือ 4-5 ผลต่อทะลาย อาจจะเป็นเพราะมีดอกตัวผู้น้อยกว่าปกติหรือมีดอกตัวเมียมากเกินไปจนเลี้ยงอาหารไม่ไหว
ชื่อพื้นเมืองอื่น : หมากอูนดุง (จันทบุรี) โพล (กาญจนบุรี) ย่อ (ภาคใต้) โดง (สุรินทร์)
มะพร้าวเป็นตระกูลเดียวกับหมาก ลำต้นกลม ฐานลำต้นกว้าง มีข้อปล้องตามลำต้น ใบเป็นใบประกอบเรียงขนานกันอยู่บนก้านใหญ่ ใบมะพร้าวมีสีเขียวลักษณะยาวเรียว มีก้านหรือทางมะพร้าวเป็นแกนกลาง นิยมนำมาทำไม้กวาด มะพร้าวออกดอกเป็นช่อ ดอกมีสีเหลืองอ่อน โดยดอกอ่อนจะมีกาบหุ้มช่อเหมือนปลีกล้วย เรียกช่อดอกอ่อนว่างวงมะพร้าวส่วนช่อดอกที่บานแล้วกาบหลุดออกเรียกว่า จั่นมะพร้าว มะพร้าวออกผลเป็นทะลาย คือมีหลาย ๆ ผลในช่อเดียวกัน ผลมะพร้าวเป็นทรงกลม ผลอ่อนมีเปลือกสีเขียวอ่อน ผลมะพร้าวจะประกอบด้วยเปลือกแข็งที่เป็นเส้นใยเรียกว่า กาบมะพร้าว และมีกะลามะพร้าวที่หุ้มเนื้อและน้ำมะพร้าวไว้ มะพร้าวอ่อนจะมีเนื้อบางสีขาว ผลมะพร้าวที่แก่แต่ไม่แก่จัด เรียกว่า มะพร้าวทึนทึก ซึ่งจะมีเปลือกสีเขียวอมน้ำตาล เนื้อในหนาแข็ง กะลามีสีน้ำตาลแก่ ส่วนมะพร้าวที่แก่จัดจะเรียกว่ามะพร้าวห้าว กะลาจะมีสีน้ำตาลออกดำ เนื้อในหนาแข็ง
โซนยอชีแด-แททีซอ
เกิลส์เจเนอเรชัน-ทีทีเอส (, เป็นที่รู้จักในชื่อ ทีทีเอส, แททีซอ, หรือ เกิลส์เจเนอเรชัน-แททีซอ) คือกลุ่มย่อยกลุ่มแรกของวงเกิลส์เจเนอเรชัน ก่อตั้งโดยเอสเอ็มเอนเตอร์เทนเมนต์ ในปี 2012 สมาชิกได้แก่ แทย็อน, ทิฟฟานี และซอฮย็อน กลุ่มได้ออกอีพีทั้งหมดสามชุดคือ "ทวิงเกิล" (2012), "ฮอลเลอร์" (2014) และ "เดียร์แซนตา" (2015)
เอสเอ็มเอนเตอร์เทนเมนต์ได้แถลงข่าวว่าจะเริ่มกลุ่มย่อยของวงเกิลส์เจเนอเรชันเพื่อที่จะ"ดึงดูดความสนใจจากแฟนในทั้งด้านดนตรี การแสดง และแฟชั่น" โดยที่ได้บอกไว้ว่าในอนาคตอาจมีกลุ่มย่อยเพิ่มอีก โดยที่มีสมาชิกคนอื่น ๆ
อีพีเปิดตัวของแททีซอ "ทวิงเกิล" เริ่มจำหน่ายในร้านซีดีวันที่ 2 พฤษภาคม 2012 ก่อนหน้านี้ได้มีการเผยรูปภาพของสมาชิกทั้งสามของกลุ่มแททีซอ ก่อนที่จะแผร่กระจายมิวสิกวีดีโอ ได้มีการปล่อยทีเซอร์สำหรับสมาชิกแต่ละคน เริ่มด้วยทีเซอร์ของแทย็อนขึ้นยูทูปในวันที่ 24 เมษายน 2012 ในวันถัดมาเป็นทีเซอร์ของทิฟฟานีปรากฏขึ้นในวันที่ 25 เมษายน 2012 โดยที่มีไคกับเซฮุน จากวงเอ็กโซปรากฏด้วย ทีเซอร์ของซอฮย็อนก็ตามทีเซ่อร์ทิฟฟานี่ในวันถัดมา ในที่สุด เพลงเปิดตัวของทั้งสามก็ออกในวันที่ 29 เมษายน 2012 และเริ่มโปรโมตเพลงในวันที่ 3 พฤษภาคม 2012
ขอหมอนใบนั้นที่เธอฝันยามหนุน
ขอหมอนใบนั้นที่เธอฝันยามหนุน เป็นบทประพันธ์แนวนวนิยายของประภัสสร เสวิกุล เคยถูกนำไปดัดแปลงเป็นการแสดงมาแล้ว 3 ครั้ง
วายุ ภูบาลบริรักษ์ หรือ ล่องจุ๊น เป็นลูกชายคนกลางของครอบครัวที่พ่อ ไม่เคยให้ความสนใจใยดีเลยแม้แต่น้อย ก็เพราะพ่อคิดว่าล่องจุ๊นเกิดมาเป็นตัวซวยของครอบครัว จึงให้ชื่อว่า "ล่องจุ๊น" ทั้ง ๆ ที่เป็นคนไทยแท้ ๆ เพราะเกิดมาในช่วงที่พ่อต้องขาดทุนกับธุรกิจถมที่ ซึ่งต่างจากพี่น้องอีก 2 คนนั้นคือ พี่ถม พี่ชาย และกี้ น้องชาย ต่อมาครอบครัวภูบาลบริรักษ์มีปัญหา ล่องจุ๊นต้องต่อสู้กับชีวิต ที่โดนตราหน้าว่าเป็นตัวซวยกับโชคชะตา ที่สุดล่องจุ๊นก็สามารถทำให้ทุกคนยอมรับได้และครอบครัวกลับมาอบอุ่นอีกครั้ง
ขอหมอนใบนั้นที่เธอฝันยามหนุน เคยถูกดัดแปลงเป็นละครโทรทัศน์แล้ว 2 ครั้ง และภาพยนตร์ 1 ครั้ง ในชื่อ ล่องจุ๊น
ช็องจู (ประเทศเกาหลีเหนือ)
ช็องจู () เป็นเมืองหนึ่งในจังหวัดพย็องอันเหนือ ประเทศเกาหลีเหนือ เป็นเมืองที่มีความสูงหลายระดับ ทางเหนือมีภูเขาสูง ทางตอนกลางเป็นที่ราบ และทางใต้เป็นชายฝั่ง
คูซ็อง
คูซ็อง เป็นเมืองทางตอนกลางของจังหวัดพย็องอันเหนือ ประเทศเกาหลีเหนือ พรมแดนติดกับเมืองแทกวัน, แทช็อน, ควักซัน, ช็องจู และช็อนมา จุดที่สูงที่สุดคือ ภูเขาช็องรยงซัน (청룡산, 920 เมตร) อุณหภูมิเฉลี่ยปีละ 8.2 องศาเซลเซียส พื้นที่ร้อยละ 64 ของเมืองเป็นป่า
คูซ็องเป็นที่ตั้งของมหาวิทยาลัยหลายแห่ง เช่น "Kusong Mechanical College, Kusong Industrial College"
สิทธิพันธ์ กลมเกลี้ยง
สิทธิพันธ์ กลมเกลี้ยง (เกิด 16 พฤศจิกายน พ.ศ. 2526 ชื่อเล่น เอ๋ นักแสดงสัญชาติไทยที่มีเชื้อสายไทย สำเร็จการศึกษาระดับปริญญาตรี จากหลักสูตรนิเทศศาสตร์ มหาวิทยาลัยราชภัฏสวนดุสิต
เทวนิยม
เทวนิยม () ในความหมายอย่างกว้างหมายถึงความเชื่อว่ามีพระเป็นเจ้าหรือเทพเจ้า ความหมายอย่างแคบคือเชื่อแบบเอกเทวนิยมว่ามีพระเจ้าองค์เดียวและทรงสัมพันธ์กับการดำรงอยู่ของเอกภพ เทวนิยมยังเชื่อว่าพระเจ้าทรงเป็นบุคคล และมีอำนาจปกครองและจัดการโลกและเอกภพ แนวคิดตามแบบแผนนี้อธิบายพระเจ้าในเชิงเอกเทวนิยมซึ่งปรากฏในศาสนายูดาห์ ศาสนาคริสต์ ศาสนาอิสลาม และศาสนาฮินดูในบางสำนัก คำว่า Theism ตามแนวคิดนี้เกิดขึ้นในช่วงการปฏิวัติวิทยาศาสตร์ในคริสต์ศตวรรษที่ 17 เพื่อให้ต่างจากคำว่าเทวัสนิยม ที่เชื่อว่ามีพระเจ้าเป็นอุตตรภาวะสูงสุด แต่พระเจ้ามิได้ทรงแทรกแซงโลกตามธรรมชาติ และมนุษย์รู้จักพระองค์ได้ด้วยการใช้เหตุผล ไม่ใช่โดยการวิวรณ์ ส่วนสรรพเทวนิยมเชื่อว่าสรรพสิ่งคือพระเจ้า และพหุเทวนิยมเชื่อว่ามีเทวดาหลายองค์ แต่ละองค์มีอำนาจต่าง ๆ กันไป
คำว่า Theism มาจาก "theos" ในภาษากรีกที่แปลว่า เทพ นักปรัชญาชื่อ Ralph Cudworth ใช้คำนี้เป็นคนแรก ส่วนอเทวนิยมเป็นการปฏิเสธความเชื่อแบบเทวนิยมในความหมายกว้าง คือไม่เชื่อว่ามีพระเจ้าองค์เดียว ถ้าปฏิเสธพระเจ้าในความหมายแคบ จะเรียกว่า เทวัสนิยม สรรพเทวนิยม พหุเทวนิยม ตามแต่ลักษณะของความเชื่อ ถ้าเห็นว่าพระเจ้าหรือเทวดาจะมีอยู่หรือไม่เราก็รู้ไม่ได้เรียกว่าอไญยนิยม ถ้าเชื่อว่ารู้ได้ (ว่ามีหรือไม่มี) ก็ถือว่าเป็นเทวนิยมหรืออเทวนิยม (ตามแต่ลักษณะความเชื่อ) เทวนิยมและอเทวนิยมจึงเป็นยืนยันหรือปฏิเสธการดำรงอยู่ของพระเจ้า แต่อไญยนิยมปฏิเสธการรับรู้ ผู้ที่ไม่มีศาสนาจะไม่เชื่อในเรื่องการมีสิ่งศักดิ์สิทธื์ใด ๆ เลย ศาสนาพุทธอาจจัดว่าเป็นทั้งเทวนิยมและอเทวนิยม นิกายเถรวาทและนิกายเซน เชื่อในกฎธรรมชาติ สร้างสรรพสิ่ง จัดเป็นอเทวนิยม นิกายสุขาวดีและวัชรยาน เชื่อว่ามีพระอาทิพุทธะเป็นผู้สร้างโลกและสรรพสิ่งเฉกเช่นพระเจ้า จึงอาจจัดนิกายเหล่านี้เป็นเทวนิยมได้
ปลาบู่เหลือง
ปลาบู่เหลือง (; ) เป็นปลาทะเลขนาดเล็กชนิดหนึ่ง อยู่ในวงศ์ปลาบู่ (Gobiidae)
เป็นปลาบู่ที่มีพฤติกรรมอยู่ตามโพรงตามพื้นทรายใต้ทะเล โดยอาศัยอยู่ร่วมกับกุ้งดีดขันลายเสือ ("Alpheus bellulus") ซึ่งเป็นกุ้งที่มีสายตาที่ไม่ดีนักจึงอาศัยปลาบู่เหลืองทำหน้าที่เฝ้าระวังภัยให้ โดยทั้งคู่จะหากินอยู่เฉพาะบริเวณปากโพรง เมื่อไหร่ที่ถูกคุกคาม ปลาบู่เหลืองจะใช้หางโบกสะบัดเพื่อเป็นการเตือนกุ้งให้รู้ และทั้งคู่จะมุดลงโพรงพร้อม ๆ กัน และปลาก็ได้รับประโยชน์จากกุ้ง โดยกุ้งจะทำหน้าที่ขุดโพรงและดูแลโพรงให้เป็นที่อยู่อาศัยและหลบภัย
เป็นปลาที่มีสีเหลืองสดใส มีจุดเล็ก ๆ สีฟ้ากระจายทั่วไปบริเวณครีบหลัง ลำตัวส่วนแรกและส่วนหัว เป็นปลาขนาดเล็กมีขนาดความยาวไม่เกิน 7-8 เซนติเมตร มีพฤติกรรมการกินอาหารด้วยการอมทรายและพ่นออกมา พบกระจายพันธุ์ทั่วไปในทะเลเขตร้อนและเขตอบอุ่น ในแถบอินโด-แปซิฟิก
เป็นปลาที่มีความสวยงาม จึงนิยมเลี้ยงเป็นปลาสวยงาม ด้วยพฤติกรรมการกินอาหารเสมือนทำความสะอาดตู้เลี้ยงให้สะอาดตลอดเวลาด้วย ปัจจุบันสามารถเพาะขยายพันธุ์ได้แล้วในที่เลี้ยง โดยไม่สามารถสังเกตเพศได้จากลักษณะภายนอก แต่พฤติกรรมปลาตัวผู้เมื่ออยู่รวมกันหลายตัว จะเป็นฝ่ายไล่ตัวอื่น โดยปลาจะผสมพันธุ์กันในเวลาเย็น แม่ปลาจะวางไข่ที่มีลักษณะเป็นพวงติดกับผนังด้านบนของโพรงที่อยู่อาศัย แล้วปลาตัวผู้จะปล่อยน้ำเชื้อเข้าไปผสม จากนั้นปลาตัวผู้จะเป็นฝ่ายดูแลไข่เป็นหลัก ลูกปลาใช้เวลาฟักเป็นตัวประมาณ 4 วัน หลังจากที่ไข่ได้รับการผสม อัตราในการฟักอยู่ที่ประมาณ 1,000-2,000 ตัว
พระตะบอง (เมือง)
พระตะบอง หรือ บัตฎ็อมบอง () เป็นเมืองหลักของจังหวัดพระตะบอง ทางตะวันตกเฉียงเหนือของกัมพูชา ก่อตั้งขึ้นเมื่อศตวรรษที่ 11 โดยกษัตริย์เขมร รู้จักกันในฐานะแหล่งปลูกข้าวชั้นนำของประเทศ สมัยก่อนเคยเป็นเมืองสยาม แต่ต่อมาก็ได้เป็นเมืองของกัมพูชา เมืองนี้ตั้งอยู่ริมแม่น้ำสังแก
วิวัฒนาการเบนเข้า
วิวัฒนาการเบนเข้า () คือการวิวัฒนาการแบบที่สิ่งมีชีวิตที่ไม่ได้มีบรรพบุรุษร่วมกัน แต่มีลักษณะที่วิวัฒนาการได้ผลลัพธ์ที่คล้ายกัน แต่ต้องกำหนดจุดเริ่มต้นและจุดสุดท้ายที่ใช้ในการสังเกต และเปรียบเทียบกลไกการวิวัฒนาการที่เกิดขึ้น
ปีกเป็นตัวอย่างวิวัฒนาการเบนเข้าที่ยอดเยี่ยม แมลงบินได้ นก และค้างคาว ต่างมีวิวัฒนาการการบินที่อิสระ แต่มาบรรจบกันตรงคุณลักษณะที่มีประโยชน์นี้
ปิรันย่า กัดแหลกแหวกทะลุ
ปิรันย่า กัดแหลกแหวกทะลุ () เป็นภาพยนตร์แนวสยองขวัญตลก 3 มิติ ค.ศ. 2010 และเป็นผลงานรีเมคลำดับที่สองจากภาพยนตร์ ค.ศ. 1978 ในชื่อเดียวกันนี้ กำกับภาพยนตร์โดย อเล็กซานเดอร์ อจา และนำแสดงโดย สตีเวน อาร์. แมคควีน, เจสสิก้า ชอร์, เจอร์รี่ โอ'คอนแนล, ริชาร์ด เดรย์ฟัส, คริสโตเฟอร์ ลอยด์, เอลิซาเบธ ชู, อดัม สกอตต์, เคลลี่ บรู๊ค, ไรลีย์ สตีล, วิง เรมส์ และ เอลี รอธ
ภาพยนตร์ได้รับการตอบรับด้วยดีจากนักวิจารณ์ และทำรายได้ทั่วโลกกว่า 83 ล้านดอลลาร์สหรัฐ ด้วยงบการสร้างที่ 24 ล้านดอลลาร์สหรัฐ
"ปิรันย่า กัดแหลกแหวกทะลุ" ทำรายได้ในช่วงสามวันแรกที่ 10,106,872 ดอลลาร์สหรัฐ โดยการเปิดตัวอยู่ในอันดับ 6 ของบ็อกซ์ออฟฟิศสหรัฐ ในสหราชอาณาจักร "ปิรันย่า กัดแหลกแหวกทะลุ" อยู่ในอันดับที่ 4 ในบ็อกซ์ออฟฟิศของการเปิดตัว โดยทำรายได้อยู่ที่ 1,487,119 ปอนด์ ณ วันที่ 16 พฤษภาคม ค.ศ. 2011 ภาพยนตร์ดังกล่าวทำรายได้ทั่วโลกที่ 83,188,165 ดอลลาร์สหรัฐ
ไดเมนชันฟิล์มได้ประกาศในผลงานภาคต่อ ในชื่อ "ปิรันย่า กัดแหลกแหวกทะลุจอ ดับเบิ้ลดุ" ที่กำกับโดย จอห์น กูลาเกอร์ ร่วมเขียนบทโดย แพทริค เมลตัน และ มาร์คัส ดันสแตน โดยได้กำหนดเปิดตัวใน ค.ศ. 2012 นำแสดงโดย วิง เรมส์, พอล เชียร์ และ คริสโตเฟอร์ ลอยด์ ซึ่งเป็นการหวนกลับมารับบทของพวกเขาอีกครั้งต่อจาก "ปิรันย่า กัดแหลกแหวกทะลุ" ส่วน "ปิรันย่า กัดแหลกแหวกทะลุจอ ดับเบิ้ลดุ" ตามที่รายงานนั้น เป็นเรื่องราวที่เกี่ยวกับสวนน้ำซึ่งมีปลาปิรันย่าหาช่องทางผ่านมาทางท่อ
คิม อีรุ
คิม อีรุ (; ) หรือที่รู้จักกันในชื่อ อีรุ (E Ru) เกิดวันที่ 16 มีนาคม ค.ศ. 1988 ที่ประเทศเกาหลีใต้ เป็นนักเทควันโดแชมป์โลกสายพูมแซ 2 สมัย โดยเธออยู่ในสังกัดทีม เค-ไทเกอร์ และได้ผ่านการแข่งขันรายการสำคัญมาแล้วหลายรายการ อาทิ โคเรียโอเพ่นเวิลด์แชมเปี้ยนชิป, โคเรียเนชันแนลโอเพ่นยูธอิลิมิเนชัน, อินเตอร์เนชันแนลเทควันโดเวิลด์พูมแซแชมปี้ยนชิป, เนชันแนลเทควันโดพูมแซ, เอดินเบิร์กเฟสติวัลฟรินจ์ และ ยูเอสเอสตาร์อะวอร์ด นอกจากนี้ เธอยังมีผลงานในภาพยนตร์ร่วมทุนไทย-เกาหลีชุด "วอนโดนเตะ!!" โดยรับบทเป็นอีรุ ซึ่งเป็นสมุนรายสำคัญของซอคดู
ฮวาง งี
ฮวาง งี () หรือชื่ออังกฤษ มาร์ก ฮวาง (Marc Hoang) เกิดวันที่ 22 ตุลาคม ค.ศ. 1967 เป็นแชมป์วูซู และเทควันโดชาวเวียดนาม-ฝรั่งเศส ซึ่งมีผลงานในภาพยนตร์เฉินหลงชุด "คู่ใหญ่ฟัดเต็มสปีด 3" ตลอดจนเคยเป็นนักแสดงแทน เจ็ต ลี ในภาพยนตร์ "จูบอหังการ ล่าข้ามโลก" มาแล้วครั้งหนึ่ง รวมถึงมีบทเป็นหมัดเมาในภาพยนตร์ "จีจ้า ดื้อสวยดุ" ในฉากต่อสู้ระหว่างหมัดเมาของจีน และเมรัยยุทธที่เขา กับ จีจ้า ญาณิน ได้ต่อสู้กันในฉากสำคัญของเรื่อง ซึ่งเป็นครั้งแรกในโลกที่มีฉากต่อสู้นี้
ฮวาง งี เป็นบุตรคนแรกของอาจารย์ฮวาง นัม (ซึ่งเป็นอาจารย์คนแรกที่นำกังฟูไปยังประเทศฝรั่งเศสเมื่อปี ค.ศ. 1959) ฮวาง งี เริ่มฝึกการต่อสู้ตั้งแต่อายุ 5 ปี และเข้าร่วมการแข่งขันขณะมีอายุได้ 12 ปี เขาเป็นแชมป์กังฟูโลกใน ค.ศ. 1991 ที่จัดขึ้นในประเทศไต้หวัน รวมถึงได้รับเหรียญเงินจากการแข่งขันเทควันโดในรายการ เทควันโดเวิลด์เกมส์ ใน ค.ศ. 1993 ภายหลังจากที่เขาได้อำลาจากวงการกีฬา เขาก็ได้เริ่มหน้าที่สตันท์แมนใน ค.ศ. 1997 กับภาพยนตร์ชุด "โรนิน 5 มหากาฬล่าพลิกนรก"
ซูเมีย อบัลฮาจา
ซูเมีย อบัลฮาจา (; 14 มีนาคม ค.ศ. 1988 — ) เป็นนางแบบ และนักมวยไทยชาวดัตช์-โมร็อกโก ซึ่งเป็นแชมป์จากประเทศฮอลแลนด์ และสื่อต่างๆมักเรียกเฉพาะชื่อแรกของเธอ นั่นคือ ซูเมีย
อบัลฮาจา เติบโตขึ้นใน ชิลเดอร์ชวิค กรุงเฮก ประเทศเนเธอร์แลนด์ และได้เรียนรู้ทักษะการเป็นวีเจครั้งแรกใน ค.ศ. 2007 โดยออกอากาศผ่านช่องทีเอ็มเอฟเนเธอร์แลนด์ ที่ซึ่งเธอได้นำเสนอผ่านรายการรี-แอ็คชั่น นอกจากนี้ ใน ค.ศ. 2006 ขณะที่เธอมีอายุได้ 17 ปีเธอได้ร่วมแข่งขันในรายการมวยไทยของเนเธอร์แลนด์ และเป็นแชมป์มวยไทยโลกในประเภทหญิงอายุ 18 ปี และเธอยังได้รับบทแสดงในภาพยนตร์ "ช็อคโกแลต" ซึ่งกำกับโดย ปรัชญา ปิ่นแก้ว เธอยังร่วมงานกับ อาลี บี, ดาร์ริล และ รีโย (นามแฝงของนักฟุตบอลชื่อ ไรอัน บาเบิล) ในมิวสิกวิดีโอ "เอเยโย" (Eeyeeyo) ในเดือนกรกฎาคม ค.ศ. 2008 ซึ่งเป็นเพียงไม่กี่สัปดาห์ก็สามารถติดอันดับเนเธอร์แลนด์ท็อป 40 เธอยังได้รับบทสมทบในภาพยนตร์ ค.ศ. 2008 เรื่อง "Gangsterboys" และใน ค.ศ. 2011 เธอได้มีส่วนร่วมในรายการเดอะวอยซ์ออฟฮอลแลนด์ โดยเธอได้รับการคัดเลือกจาก แอนเจลา โครเธาเซน
ปลากระจัง
ปลากระจัง หรือ ปลาตีนเขี้ยว (; ) เป็นปลาทะเลและน้ำกร่อยชนิดหนึ่ง ในวงศ์ปลาบู่ (Gobiidae) วงศ์ย่อยปลาตีน (Oxudercinae)
เป็นปลากระดูกแข็งมีขนาดลำตัวยาวตั้งแต่ 5-30 เซนติเมตร จัดเป็นปลาตีนที่มีขนาดใหญ่ชนิดหนึ่ง มีครีบคู่หน้า ครีบอกที่แข็งแรงใช้ครีบอกที่แข็งแรงใช้ครีบกระโดดเป็นช่วง ๆ ไปมาบนพื้นเลน และคลานขึ้นต้นไม้ หรือยึดเกาะกับต้นโกงกางหรือแสม ตัวผู้มีขนาดลำตัวแบนเล็กน้อย มีเกล็ดปกคลุมทั่วลำตัว มีฟันเขี้ยวซี่เล็ก ๆ ขบซ้อนเหลื่อมกันทั้งริมขากรรไกรบนและล่าง ตำแหน่งของปากอยู่ปลายสุดของหัวขนานกับพื้น ลำตัวมีสีเทาแถบสีน้ำตาลพาดบริเวณหัวและตามตัวมีจุดวาวสีเขียวมรกต ปลายครีบหลังสีขาว, สีน้ำตาล, สีน้ำเงินแวววาวเหมือนมุก ส่วนตัวเมียสีลำตัวค่อนข้างเหลือง เมื่ออยู่บนบก จะหายใจผ่านผิวหนังและช่องเหงือก กินอาหารจำพวกลูกกุ้ง, ลูกปู, ตัวอ่อนของสัตว์น้ำขนาดเล็กต่าง ๆ , สาหร่าย และซากพืชและสัตว์บนผิวเลน ในฤดูผสมพันธุ์ ปลากระจังตัวผู้จะมีสีเข้มขึ้น จะใช้ปากขุดโคลนสร้างหลุม เพื่อไว้เป็นที่ผสมพันธุ์ และมีพฤติกรรมหวงเขตแดนเมื่อมีตัวผู้อื่นเข้ามารุกล้ำจะกางครีบหลังขู่และเคลื่อนที่เข้าหาผู้บุกรุกเพื่อต่อสู้ด้วยการกัดทันที
กระจายพันธุ์ไปในป่าชายเลนที่มีพื้นเป็นเลนหรือโคลน ตั้งแต่อ่าวเบงกอล, ชายฝั่งทะเลอันดามัน, คาบสมุทรมลายู และเกาะบอร์เนียว เป็นปลาที่มักถูกจับกินเป็นอาหารสำหรับชาวพื้นถิ่น และถูกจับขายเป็นปลาสวยงามด้วย
กีเซอร์ บัตเลอร์
เทเรนซ์ ไมเคิล โจเซฟ"กีเซอร์ บัตเลอร์() เกิดวันที่ 17 กรกฎาคม ค.ศ. 1949 ที่ เบอร์มิงแฮม ประเทศอังกฤษ เป็นนักดนตรีชาวอังกฤษ เขาเป็นที่รู้จักในฐานะมือเบสของวงเฮฟวี เมทัล วงแบล็ค ซับบาธ และวง Heaven & Hell ตั้งแต่ปี 2006-2010
วงแรกในชีวิตของเขา ร่วมงานกับ ออซซี ออสบอร์น ในฤดูใบไม้ร่วงปี 1967 ในวง "Polka Tulk" เล่นดนตรีแนวบลู พร้อมกับ มือกีตาร์ โทนี อิออมมี และ มือกลอง บิล วอร์ด หลังจากนั้นก็ใช้ชื่อวงว่า "Earth" ภายหลังเปลี่ยนเป็น Black Sabbath บัตเลอร์ออกจากวงในช่วงกลางปี 1984 เพื่อสร้างวงของตนเองคือ Geezer Butler Band ในปี 1988 เขาก็ร่วมงานกับ ออซซี ออสบอร์น ในอัลบั้ม "No Rest For The Wicked" และในปี 1995 ในอัลบั้ม "Ozzmosis". หลังจากนั้นก็กลับไปทำอัลบั้มของตนเอง "Plastic Planet" ในปี 2006 ก็เข้าร่วมกับวง Heaven & Hell
ปลาจุมพรวด
ปลาจุมพรวด หรือ ปลาตีนจุดฟ้า (; ) เป็นปลากระดูกแข็งทะเลและน้ำกร่อยชนิดหนึ่ง ในวงศ์ปลาบู่ (Gobiidae) ในวงศ์ย่อยปลาตีน (Oxudercinae)
มีรูปร่างเหมือนปลาตีนทั่วไป โดยมีจุดเด่น คือ มีลำตัวสีเข้มจนเกือบดำ และมีจุดสีฟ้ากระจายอยู่ทั่วตัว ซึ่งเชื่อว่าแถบสีข้างลำตัวนี้ สามารถบ่งบอกถึงอารมณ์ของปลาในตอนนั้นได้อีกด้วย หากช่วงเวลาไหนอารมณ์ดีรู้สึกปลอดภัย แถบสีก็จะเห็นเด่นชัด แต่ถ้าหากอยู่ในอารมณ์ตื่นตกใจ แถบสีข้างลำตัวก็จะจางจนบางครั้งแทบมองไม่เห็น
เป็นปลาตีนขนาดเล็ก มีขนาดความยาวประมาณ 6-8 เซนติเมตร พบใหญ่ที่สุดได้ถึง 22 เซนติเมตร พบกระจายพันธุ์ในป่าชายเลนที่เป็นพื้นโคลนเลนตั้งแต่อ่าวเปอร์เซีย, อินโด-แปซิฟิก, อินเดีย, จีนตอนเหนือ จนถึงนิวกินี
เป็นปลาตีนอีกชนิดหนึ่ง ที่ถูกจับมากินโดยคนพื้นถิ่น และจับเลี้ยงเป็นปลาสวยงาม
ลาลีกา ฤดูกาล 2011–12
ลาลีกา ฤดูกาล 2011-12 (หรือเรียกว่า ลีกา เบเบอูเบอา ด้วยเหตุผลการสนับสนุน) เป็นการแข่งขัน ลาลีกา ฤดูกาลที่ 81 โดยแชมป์ปัจจุบันในฤดูกาลนี้คือ เรอัลมาดริด โดยเป็นแชมป์ที่ 32 ของสโมสร และถือเป็นทีมแรกด้วยในประวัติศาสตร์ที่ทำคะแนนได้ถึง 100 คะแนน เป็นทีมแรก
โดยเริ่มแข่งขันตั้งแต่วันที่ 27 สิงหาคม ค.ศ. 2011 จนถึงวันที่ 13 พฤษภาคม ค.ศ. 2012 โดยมีการแข่งขันทั้งหมด 360 นัด มีทีมเขาร่วมกันแข่งขันทั้งหมด 20 ทีม
ทีมเข้าแข่งขันทั้งหมด 20 ทีม โดยมี 17 ทีมจากฤดูกาล 2010-11 และอีก 3 ทีมที่เลื่อนชั้นขึ้นมาจาก เซกุนดาดีบีซีออน
พรีเมียร์ลีก ฤดูกาล 2012–13
พรีเมียร์ลีก ฤดูกาล 2012–13 (หรือเรียกว่า บาร์คลีส์พรีเมียร์ลีก ด้วยเหตุผลด้านผู้สนับสนุน) เป็นการแข่งขันพรีเมียร์ลีก ฤดูกาลที่ 21 นับแต่เริ่มจัดการแข่งขันครั้งแรกในปี ค.ศ. 1992 เริ่มต้นฤดูกาลวันที่ 18 สิงหาคม ค.ศ. 2012 และสิ้นสุดในเดือนพฤษภาคม ค.ศ. 2013
มีทีมเข้าร่วมแข่งขันในลีก 20 ทีม โดยมี 17 ทีมเดิมจากฤดูกาลก่อน และอีก 3 ทีมที่เลื่อนชั้นขึ้นมาจากฟุตบอลฟุตบอลลีกแชมเปียนชิป ได้แก่ ผู้ชนะ เรดดิง, รองชนะเลิศ เซาแทมป์ตัน และผู้ชนะเลิศจากรอบเพลย์ออฟ คือ เวสต์แฮมยูไนเต็ด โดยชนะแบล็กพูลไป 2–1
โดยเมื่อสิ้นสุดการแข่งขันถึงนัดที่ 34 สโมสรฟุตบอลแมนเชสเตอร์ยูไนเต็ด สามารถทำคะแนนนำโดยเด็ดขาด จึงเป็นผู้ชนะเลิศการแข่งขันในฤดูกาลนี้ ซึ่งนับเป็นสมัยที่ 20 ในระดับลีกสูงสุดของฟุตบอลอังกฤษ โดยในจำนวนดังกล่าว เป็นการชนะเลิศรายการพรีเมียร์ลีก เป็นสมัยที่ 13
ทีมเข้าแข่งขันทั้งหมด 20 ทีม โดยเป็น 17 ทีมจากในฤดูกาล 2011–12 และอีก 3 ทีมที่เลื่อนขึ้นจากฟุตบอลลีกแชมเปียนชิป ฤดูกาล 2011–12
ผู้จัดการทีมแมนเชสเตอร์ ยูไนเต็ด เซอร์ อเล็กซ์ เฟอร์กูสัน, อายุ 71 ปี, คว้ารางวัลผู้จัดการทีมประจำฤดูกาลของพรีเมียร์ลีก. นี่เป็นครั้งที่ 1 ที่เขาคว้ามาครอง.
รางวัลนักฟุตบอลยอดเยี่ยมประจำฤดูกาลของพรีเมียร์ลีก ได้แก่ แกเร็ธ เบล.
รางวัลนักฟุตบอลยอดเยี่ยมแห่งปีของพีเอฟเอ ได้แก่ แกเร็ธ เบล.
รางวัลนักฟุตบอลยอดเยี่ยมแห่งปีของสมาคมผู้สื่อข่าวอังกฤษ ได้แก่ แกเร็ธ เบล
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ แกเร็ธ เบล
รางวัลถุงมือทองคำ ได้แก่ โจ ฮาร์ต จากแมนเชสเตอร์ซิตี , โดยเขาทำได้ 17 คลีนชีตส์.
รางวัลบุคคลทรงคุณค่าของบาร์เคลย์ส ได้แก่ เซอร์ อเล็กซ์ เฟอร์กูสัน.
เอดดี เมิกซ์
เอดวร์ด ลุยส์ โจเซฟ, บารอน เมิกซ์ () หรือ เอดดี เมิกซ์ (Eddy Merckx) นักจักรยานอาชีพชาวเบลเยียม ได้รับการยกย่องจากนิตยสารเวโลของฝรั่งเศส ว่าเป็น "นักจักรยานที่ประสบความสำเร็จมากที่สุด" และเป็นนักจักรยานที่ดีที่สุดตลอดกาล เอดดี เมิกซ์ชนะเลิศการแข่งขันตูร์เดอฟรองซ์และจีโรดีตาเลีย รายการละ 5 ครั้ง วูเอลตาอาเอสปันญา 1 ครั้ง และการแข่งขันจักรยานชิงแชมป์โลกอีก 3 ครั้ง
เมื่อวันที่ 25 ตุลาคม ค.ศ. 1972 ในการแข่งขันจับเวลา 1 ชั่วโมงที่เม็กซิโกซิตี เมิกซ์ได้สร้างสถิติโลกโดยขี่ได้ระยะทางไกลที่สุด 49.431 กิโลเมตรในหนึ่งชั่วโมง สถิตินี้คงอยู่เป็นเวลาหลายปีจนถูกทำลายโดยฟรานเชสโก โมเซอร์ ชาวอิตาลีในปี ค.ศ. 1984 ด้วยระยะทาง 50.808 กิโลเมตร แต่ไม่ได้รับการรับรองจากสหพันธ์จักรยานนานาชาติ (UCI) เนื่องจากโมเซอร์ใช้จักรยานที่ใช้วัสดุที่มีน้ำหนักเบา มีแอโรบาร์และล้อแบบใบจาน ได้รับการออกแบบด้านอากาศพลศาสตร์เป็นพิเศษ สถิติของเมิกซ์ถูกทำลายโดยคริส บอร์ดแมน ชาวอังกฤษ เมื่อวันที่ 27 ตุลาคม ค.ศ. 2000 ด้วยระยะทาง 49.441 กิโลเมตร โดยใช้จักรยานแข่งแบบมาตรฐาน รวมเวลาครองสถิติเป็นเวลา 28 ปี
เมิกซ์ได้รับฉายาว่า "มนุษย์กินคน" (The Cannibal) มาจากคำให้สัมภาษณ์ของคริสเตียน เรอมอง นักจักรยานชาวฝรั่งเศส เล่าว่าในการแข่งขันในปี 1969 ลูกสาววัย 12 ปีของเรอมองพูดว่า "ชาวเบลเยียมคนนั้นทิ้งพ่อไม่เห็นฝุ่น เขาเป็นมนุษย์กินคน" (""That Belgian, he doesn't even leave you the crumbs... he's a cannibal."")
ผู้ว่าการธนาคารแห่งประเทศไทย
ผู้ว่าการธนาคารแห่งประเทศไทย เป็นตำแหน่งผู้บริหารสูงสุดของธนาคารแห่งประเทศไทย โดยตำแหน่งผู้ว่าการยังดำรงตำแหน่งอื่นเป็น รองประธานคณะกรรมการธปท., ประธานคณะกรรมการนโยบายการเงิน, ประธานคณะกรรมการนโยบายสถาบันการเงิน และ ประธานคณะกรรมการระบบการชำระเงิน มีวาระการดำรงตำแหน่งคราวละ 5 ปี ติดต่อกันได้ไม่เกินสองวาระ ซึ่งรัฐมนตรีว่าการกระทรวงการคลังจะเป็นผู้สรรหาและเสนอชื่อไปยังคณะรัฐมนตรี เมื่อคณะรัฐมนตรีมีมติรับรองจึงจะทูลเกล้าฯไปยังพระมหากษัตริย์เพื่อทรงลงพระปรมาภิไธยและมีพระบรมราชโองการโปรดเกล้าฯแต่งตั้งต่อไป
ผู้ว่าการธนาคารแห่งประเทศไทย จะต้องมีมีความรู้ความสามารถในด้านเศรษฐศาสตร์และการธนาคาร มีสัญชาติไทยโดยกำเนิด และต้องมีอายุน้อยกว่า 60 ปีบริบูรณ์ในวันที่ได้รับแต่งตั้ง ต้องไม่เป็นพนักงานหรือลูกจ้างของธนาคารแห่งประเทศไทย หากเคยเป็นข้าราชการเมืองหรือมีตำแหน่งในพรรคการเมือง ต้องพ้นจากตำแหน่งมาแล้วไม่น้อยกว่าหนึ่งปี
ผู้ว่าการธนาคารแห่งประเทศไทย มีหน้าที่กำกับดูแลนโยบายและบริหารธนาคารแห่งประเทศไทย เพื่อรักษาเสถียรภาพและความมั่นคงทางการเงินของประเทศ แม้โดยตำแหน่งจะต่ำกว่ารัฐมนตรีว่าการกระทรวงการคลัง แต่ก็มีความสำคัญมาก ดังข้อความเรื่อง "ศาสตร์และศิลป์แห่งการเป็นผู้ว่าการธนาคารกลาง" ของ ป๋วย อึ๊งภากรณ์ ที่ว่า
มีเกล อินดูราอิน
มีเกล อินดูราอิน ลารายา () นักจักรยานชาวสเปน เป็นแชมเปียนตูร์เดอฟรองซ์ 5 ปีติดต่อกันตั้งแต่ปี ค.ศ. 1991 ถึง 1995 โดยเป็นนักจักรยานคนที่สี่ที่เป็นแชมเปียน 5 สมัย และเป็นคนแรกที่ชนะเลิศ 5 ปีติดต่อกัน อินดูเรนยังเป็นแชมเปียนจีโรดีตาเลีย 2 สมัย และเหรียญทองโอลิมปิกฤดูร้อน 1996 ประเภทไทม์ไทรอัล
อินดูราอินมีฉายาว่า "มีเกลอน" (Miguelón หรือ Big Mig) เนื่องจากมีร่างกายสูงใหญ่กว่านักจักรยานทั่วไป เขามีความสูง 1.88 ม (6 ฟุต 2 นิ้ว) น้ำหนัก 80 กก. (176 ปอนด์)
WD = Withdrew
ปลาบู่กลับหัว
ปลาบู่กลับหัว (; ) เป็นปลากระดูกแข็งขนาดกลางชนิดหนึ่ง ในวงศ์ปลาบู่ทราย (Eleotridae)
มีส่วนใบหน้าแหลมยาว และไม่มีลายแถบตามยาวลำตัว ลำตัวสีน้ำตาลเข้มตลอดทั้งตัว
มีความยาวเต็มที่ประมาณ 12 เซนติเมตร เป็นปลาที่มีพฤติกรรมหาอาหารโดยลอยตัวอยู่นิ่ง ๆ ในระดับกลางน้ำ เพื่อรองับเหยื่อ ซึ่งได้แก่ สัตว์น้ำขนาดเล็กต่าง ๆ โดยการเอาหัวทิ่มลงตั้งฉากกับพื้น หรือลอยกลับหัว อันเป็นที่มาของชื่อเรียก
พบกระจายพันธุ์ตามแหล่งน้ำกร่อย เช่น ปากแม่น้ำ พบกระจายพันธุ์กว้างขวางตั้งแต่ชายฝั่งแอฟริกาตะวันออก, ทวีปเอเชียจนถึงญี่ปุ่น และออสเตรเลียทางตอนเหนือ
เป็นปลาที่นิยมนำมาเลี้ยงเป็นปลาสวยงาม โดยเป็นปลาที่ปรับตัวให้เข้ากับสภาพแวดล้อมในที่เลี้ยงได้เป็นอย่างดี
ปลาบู่จาก
"สำหรับปลาบู่จากชนิดอื่น ดูที่ ปลาบู่จักรพรรดิ์"
ปลาบู่จาก () เป็นสกุลของปลากระดูกแข็งสกุลหนึ่ง ใช้ชื่อวิทยาศาสตร์ว่า "Butis" (/บู-ติส/) อยู่ในวงศ์ปลาบู่ทราย (Eleotridae)
จัดเป็นปลาบู่ขนาดกลาง มีส่วนหัวและปลายปากที่แบนราบ พบอาศัยในแหล่งน้ำกร่อยถึงจืดสนิท เป็นปลาล่าเหยื่อแบบซุ่มโจมตี โดยใช้ลำตัวแปะแนบไปกับวัสดุใต้น้ำ มีพฤติกรรมชอบว่ายกลับหัวหรือใช้ท้องแปะซุ่มอยู่ใต้วัสดุใต้น้ำ พบมากในถิ่นอาศัยที่เหมาะสม พบกระจายพันธุ์อย่างกว้างขวางตั้งแต่ชายฝั่งทวีปแอฟริกา, เอเชีย จนถึงออสเตรเลียตอนเหนือ
พบในประเทศไทยอย่างน้อย 3 ชนิด
สโมสรฟุตบอลกรานาดา
สโมสรฟุตบอลกรานาดา เป็นสโมสรฟุตบอลจากประเทศสเปน ตั้งอยู่ที่ในเมือง กรานาดา ในแคว้น อันดาลูซีอา ประเทศสเปน ก่อตั้งขึ้นวันที่ 14 เมษายน ค.ศ. 1931 ปัจจุบันเล่นอยู่ในลีก ลาลีกา มีสนามแข่งขันประจำสโมสรคือ นูอีโว รอส คาร์เมนเนส มีความจุทั้งหมด 22,524 ที่นั่ง
มาร์เซโล เบียลซา
มาร์เซโล อัลเบร์โต เบียลซา กัลเดรา () หรือคนทั่วไปเรียกเขาว่า มาร์เซโล เบียลซา เกิดเมื่อวันที่ 21 กรกฎาคม ค.ศ. 1957 เป็นนักฟุตบอลและผู้จัดการทีมฟุตบอลชาวอาร์เจนตินา เบียลซาเกิดในเมืองโรซารีโอ เขาเริ่มค้าแข้งกับอาชีพฟุตบอลตั้งแต่วัย 20 ปี โดยเริ่มเล่นให้กับสโมสรฟุตบอลนิวเอลส์โอลด์บอยส์ในอาร์เจนตินา โดยเล่นตำแหน่งกองหลัง หลังจากนั้นในปี ค.ศ. 1990 เบียลซาในวัย 33 ปี ได้เริ่มอาชีพผู้จัดการทีมฟุตบอลอย่างเป็นทางการ ปัจจุบันเขาได้มาคุมทีมสโมสรฟุตบอลลีดส์ยูไนเต็ดในอีเอฟแอลแชมเปียนชิป ประเทศอังกฤษ
มานูเอล เปเลกรินิ
มานูเอล ลุยส์ เปเลกรินิ ริปามอนติ () เกิดเมื่อวันที่ 16 กันยายน ค.ศ. 1953 ในกรุงซานเตียโก ประเทศชิลี เป็นอดีตนักฟุตบอลและผู้จัดการทีมฟุตบอลชาวชิลี ในอดีตเคยเป็นผู้จัดการทีมมาหลายทีมรวมถึงแมนเชสเตอร์ซิตีระหว่างปี 2013–2016 ปัจจุบันเป็นผู้จัดการทีมเวสต์แฮมยูไนเต็ดในพรีเมียร์ลีก
มิเชล (นักฟุตบอล)
โฆเซ มิเกล กอนซาเลซ มาร์ติน เดล กัมโป () หรือ มิเชล () เกิดเมื่อวันที่ 23 มีนาคม ค.ศ. 1963 เกิดในกรุงมาดริด ประเทศสเปน มีอาชีพเป็นนักฟุตบอลและผู้จัดการทีมฟุตบอล แต่ปัจจุบันเป็นผู้จัดการทีมฟุตบอล กอนซาเลซเริ่มเล่นฟุตบอลตั้งแต่ ค.ศ. 1981 โดยเริ่มเล่นตั้งแต่อายุ 18 ปี โดยค้าแข้งกับกัสติยาและเรอัลมาดริดในประเทศสเปน แล้วไปเล่นให้กับเซลายาในประเทศเม็กซิโก โดยกอนซาเลซถนัดในตำแหน่งกองกลาง หรือบางครั้งเขายังเล่นในตำแหน่งกองกลางตัวรุกได้เป็นบางครั้ง โดยผลงานการติดทีมชาติ กอนซาเลซนั้นเขาติดฟุตบอลทีมชาติสเปนถึง 66 ครั้ง ทำประตูไปได้ 21 ประตู ใน ค.ศ. 1997 กอนซาเลซเลิกเล่นฟุตบอลอาชีพในวัย 34 ปี แล้วหลังจากนั้นในปี ค.ศ. 2005 กอนซาเลซในวัย 42 ปี ได้กับมาเป็นผู้จัดการทีมฟุตบอลโดยสโมสรแรกที่เขาคุมคือราโยบาเยกาโน แล้วหลังจากนั้นเขาก็ไปคุมเรอัลมาดริด ชุดเบ และเฆตาเฟตามลำดับ ซึ่งผลงานการคุมทีมของเขาก็สามารถนำทีมอยู่ในระดับโซนกลางตารางได้เป็นอย่างดี ปัจจุบันเขาได้มาคุมสโมสรฟุตบอลเซบิยา
มิเกล อังเฆล โลตินา
มิเกล อังเฆล โลตินา โอรูเอเชบาร์ริอา () เกิดเมื่อวันที่ 18 มิถุนายน ค.ศ. 1957 ในเมืองเมญญากา ประเทศสเปน ปัจจุบันทำอาชีพเป็นผู้จัดการทีม เขาเคยคุมทีมอัสปัญญอลในลาลิกาของสเปน แล้วนำอัสปัญญอลได้แชมป์โกปาเดลเรย์ ในปี ค.ศ. 2006 โดยปัจจุบันเขาคุมสโมสรฟุตบอลบิยาร์เรอัลในลาลีกา
เอกเทวนิยม
เอกเทวนิยม ( มาจากภาษา, "monos - เดียว", และ θεός, "theos - เทพ") คือความเชื่อว่ามีพระเป็นเจ้าเป็นเทวดาองค์เดียว หรือความเชื่อว่าพระเป็นเจ้าเป็นหนึ่งเดียว (ไม่ทรงแบ่งภาค) แนวคิดเอกเทวนิยมแบบบริสุทธิ์พบในศาสนายูดาห์และศาสนาอิสลาม ส่วนแบบอ่อนพบในศาสนาคริสต์ส่วนใหญ่ ลัทธิซาเบียน นิกายมอรมอน และศาสนาอื่น ๆ เช่น ศาสนาโซโรอัสเตอร์ ศาสนาบาไฮ ศาสนาซิกข์ และศาสนาฮินดูในบางสำนัก
ศาสนิกชนในศาสนายูดาห์และศาสนาอิสลามยึดถือเรื่องเอกเทวนิยมบริสุทธิ์ (pure monotheism) จึงไม่ยอมรับว่าศาสนาคริสต์เป็นศาสนาประเภทเอกเทวนิยม การที่คริสต์ศาสนิกชนอ้างว่าพระเจ้าเป็นตรีเอกภาพ คือมีสามพระบุคคล พระเจ้าพระบุคคลหนึ่งมารับสภาพมนุษย์เป็นพระเยซู ถือเป็นความเชื่อที่ผิดในทัศนะของศาสนายูดาห์และศาสนาอิสลาม ทั้งสองศาสนาถือว่าพระเจ้าเป็นพระผู้สร้างสิ่งเอกภพทั้งหมด ดังนั้นพระองค์จะมาอยู่ในรูปของสิ่งสร้างไม่ได้ ไม่ว่าจะเป็นดวงดาว สายฟ้า มนุษย์ กึ่งเทพ พระวิญญาณบริสุทธิ์ หรือขนมปังกับเหล้าองุ่น
เอกเทวนิยมเชื่อว่ามีพระเจ้าเดียว ต่างจากพหุเทวนิยมที่เชื่อว่ามีพระเจ้าหรือเทพเจ้าหลายพระองค์ แต่พหุเทวนิยมก็อาจพิจารณาให้สอดคล้องได้กับเอกเทวนิยมแบบรวมหรือเอกนิยมในบางแบบ ความแตกต่างระหว่างเอกเทวนิยมและพหุเทวนิยมจึงไม่อาจนิยามได้อย่างชัดเจนเด็ดขาดในเชิงปรวิสัย เว้นแต่จะยึดการนิยามตามเอกเทวนิยมบริสุทธิ์ในศาสนายูดาห์และอิสลาม
เอกเทวนิยมต่างจากอติเทวนิยมที่แม้จะบูชาเทพเจ้าพระองค์เดียว แต่ก็ยอมรับว่าเทพเจ้าอื่น ๆ ก็มีอยู่จริง และต่างจากทวิเทวนิยมที่เชื่อว่ามีเทพเจ้าสูงสุด 2 องค์ตรงข้ามกัน ในลัทธิไญยนิยมมีลักษณะคล้ายกับทวิเทวนิยม แต่มองว่าเทพเจ้าฝ่ายความชั่วมีอำนาจต่ำกว่าเทเจ้าแห่งความดี ซึ่งเป็นแนวคิดที่ใกล้เคียงกับทัศนะเรื่องพระเจ้ากับซาตานในศาสนาคริสต์
เอกเทวนิยมมีอยู่หลายรูปแบบตามแต่มโนทัศน์เกี่ยวกับพระเจ้า
ปลาฉลามหนูใหญ่
ปลาฉลามหนูใหญ่ หรือ ปลาฉลามหนูหัวแหลม (; ) เป็นปลากระดูกอ่อนชนิดหนึ่ง จำพวกปลาฉลาม อยู่ในวงศ์ปลาฉลามครีบดำ (Carcharhinidae)
เป็นปลาฉลามเพียงชนิดเดียวเท่านั้น ที่อยู่ในสกุล "Scoliodon"
ปลาฉลามหนูใหญ่ จัดเป็นปลาฉลามขนาดเล็ก มีอุปนิสัยไม่ค่อยดุร้าย มีรูปร่างยาวเพรียวคล้ายกระสวย ความยาวของลำตัวมาก หัวแบนลาดลงไปทางด้านหน้า จะงอยปากยาว ฟันที่ตาค่อนข้างโต มีเยื่อหุ้มตา ปากอยู่ด้านล่าง รูปร่างโค้งคล้ายรูปพระจันทร์เสี้ยว มีฟันคม ลักษณะเป็นรูปสามเหลี่ยม ขอบเรียบ ครีบหลังมี 2 อัน อันแรกมีขนาดใหญ่รูปสามเหลี่ยม อันที่สองมีขนาดเล็กเกล็ดมีฐานรูปสี่เหลี่ยมขนมเปียกปูนฝังอยู่ใต้ผิวหนัง โผล่เฉพาะปลายที่เป็นหนามแข็งและคม เมื่อลูบจะสากมือ ครีบหูมีขนาดใกล้เคียงกับกระโดงหลัง ครีบหางมีขนาดใหญ่ และแยกเป็น 2 ส่วน อันบนมีขนาดใหญ่กว่าอันล่างมาก พื้นลำตัวสีเทาเข้ม ท้องสีขาว ครีบต่าง ๆ สีดำ
มีความยาวตั้งแต่ 35-95 เซนติเมตร พบกระจายพันธุ์ในพื้นทะเลที่เป็นทราย หรือเป็นโคลนแถบชายฝั่งตื้น ๆ อาจพบได้ในแหล่งน้ำกร่อยและน้ำจืดได้ด้วย พบตั้งแต่ชายฝั่งแอฟริกาตะวันออก, ทวีปเอเชีย จนถึงญี่ปุ่น ในน่านน้ำไทยพบได้ที่ฝั่งอ่าวไทย
เป็นปลาฉลามอีกชนิดหนึ่ง ที่ใช้บริโภคได้ โดยเนื้อมีราคาถูก นิยมทำเป็นลูกชิ้น ขณะที่ครีบต่าง ๆ นำไปทำเป็นหูฉลาม
เล็ทซ์โกดรีมทีม ซีซั่น 2
เล็ทซ์โกดรีมทีม ซีซั่น 2 () เป็นรายการโทรทัศ์แนววาไรตี้จากช่อง KBS World
โดยเนื้อหาของรายการจะเป็นการนำซูเปอร์สตาร์ของเกาหลีใต้มารวมกันเป็น ดรีมทีม เพื่อแข่งขันเกมกับนักกีฬาชนิดต่างๆ
ปลาหมอฟรอนโตซ่า (สกุล)
ปลาหมอฟรอนโตซ่า () เป็นสกุลของปลาน้ำจืดในวงศ์ปลาหมอสี (Cichlidae) สกุลหนึ่ง ใช้ชื่อวิทยาศาสตร์ว่า "Cyphotilapia"
เป็นปลาหมอสีที่พบอาศัยอยู่ในทะเลสาบแทนกันยีกาในทวีปแอฟริกาเท่านั้น โดยกระจายพันธุ์ไปทั่วทะเลสาบ ในความลึกตั้งแต่ 10-50 เมตร ซึ่งตามแนวความลึกนั้นจะมีภูมิประเทศและสภาพแวดล้อมที่ต่างกัน
เป็นปลาที่มีขนาดโตเต็มที่ได้ราว 14 นิ้ว มีอายุยืนยาวถึง 25 ปี ลำตัวมีแถบสีดำ 6 แถบ หรือ 7 แถบ (ในบางสายพันธุ์) ซึ่งจะแตกต่างกันไปตามแหล่งอาศัย บ้างก็เป็นขีดเส้นตัดตรงพาดจากหน้าผากผ่านมาที่แก้ม บ้างก็มีลักษณะเป็นหน้ากากสามเหลี่ยมครอบบริเวณดวงตา บ้างก็เป็นปื้นสีดำเหมือนเคราของมนุษย์ เป็นต้น
เป็นปลาที่กินเนื้อเป็นอาหาร นิยมอยู่รวมกันเป็นฝูง ล่าปลาและสัตว์น้ำขนาดเล็กเป็นอาหาร รวมทั้งสัตว์ไม่มีกระดูกสันหลังตามพื้นน้ำด้วย มีพฤติกรรมเมื่อว่ายน้ำจะกางครีบ ทำตัวอยู่นิ่ง ๆ ในแนวหินในระดับความลึกตั้งแต่ 10 เมตรลงไป โดยมักไม่ค่อยเคลื่อนไหวเพื่อเป็นการออมการเผาผลาญพลังงาน ซึ่งในบางครั้งทำให้สามารถอดอาหารได้เป็นเดือน แต่เมื่อเวลากินหรือล่าเหยื่อนั้นจะว่องไวมาก มีตัวผู้ตัวใหญ่สุดเป็นจ่าฝูง ซึ่งในฝูงจะประกอบด้วยปลาตัวเมีย และปลาตัวผู้ที่เล็กกว่าตัวอื่น ปลาที่เป็นจ่าฝูงมักจะขับสีตัวเองให้เป็นสีเข้มเหมือนสีดำเพื่อเป็นการข่มปลาตัวอื่น
เข้าสู่วัยเจริญพันธุ์เมื่ออายุได้ 4 ปี โดยปลาตัวผู้จะเป็นฝ่ายต้อนปลาตัวเมียมายังรังที่สร้างไว้เพื่อวางไข่ พร้อมกับขับไล่ปลาตัวอื่น ไม่ให้เข้าใกล้ เมื่อตัวเมียวางไข่จะอมไข่ไว้ในปาก ปลาตัวผู้จะฉีดน้ำเชื้อ เพื่อให้ตัวเมียเก็บน้ำเชื้อเข้าปากเพื่อปฏิสนธิ และหลังจากนั้นปลาตัวเมียจะไม่กินอาหารเลย เป็นระยะเวลาราว 21 วัน ซึ่งปลาจะฟักเป็นตัว จึงคายลูกปลาออกมา
ได้รับความนิยมอย่างมากในแง่ของการเลี้ยงเป็นปลาสวยงาม โดยแบ่งเป็นสายพันธุ์ต่าง ๆ ซึ่งไม่ใช่เป็นหลักในการอนุกรมวิธาน โดยเรียกชื่อกันตามลักษณะภายนอกของปลาและถิ่นที่อยู่อาศัยตามพื้นที่ต่าง ๆ ของทะเลสาบ
แต่โดยหลักของการอนุกรมวิธานแล้ว จะแบ่งออกได้เป็น 2 ชนิด คือซึ่งได้รับความนิยมในการเลี้ยงเป็นปลาสวยงามทั้งคู่ และใช้เป็นปลาในการบริโภคของชนพื้นเมืองมาอย่างยาวนาน ซึ่งเนื้อมีความขาวใสเหมือนปลาทะเล
ฮันเนีย
ฮันเนีย (般若 - Hannya) เป็นชื่อหน้ากากที่ใช้ในการแสดงละครโนะของญี่ปุ่น แสดงถึงลักษณะของปีศาจหญิงขี้อิจฉา ฮันเนียมีเขาแหลมคมสองข้าง มีตาเป็นโลหะ และปากที่ฉีกยิ้มจนถึงหู
ฮันเนียถูกใช้ในการแสดงโนะ และงานเต้นรำคะงุระของทางชินโต ฮันเนียใช้แสดงสำหรับวิญญาณหญิงสาวที่กลายเป็นปีศาจเนื่องจากเป็นสาวที่มีความอิจฉา การแสดงที่เป็นรู้จัก อาทิเช่น อะโอะอิ โนะ อุเอะ และ โดโจจิ หน้ากากฮันเนียปรากฏในหลายเฉดสี เช่น หน้ากากสีขาวแสดงถึงชนชั้นสูง หน้ากากสีแดงแสดงถึงชนชั้นต่ำ และหน้ากากสีแดงเข้มแสดงถึงปีศาจที่แท้จริง
การใส่สายระบายทรวงอก
การใส่สายระบายทรวงอก () คือการใส่สายระบายทรวงอกซึ่งเป็นท่อพลาสติกยืดหยุ่นได้เข้าไปยังช่องเยื่อหุ้มปอดผ่านทางช่องซี่โครง เพื่อเปิดเป็นทางให้ลม (โพรงเยื่อหุ้มปอดมีอากาศ) หรือน้ำ (pleural effusion, hemothorax, chylothorax) หรือหนอง (empyema thoracis) ที่คั่งอยู่ในทรวงอกสามารถระบายออกมาได้
จังหวัดอานซาง
อานซาง () เป็นจังหวัดหนึ่งในประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำโขง ในทางตะวันตกเฉียงใต้ และติดกับประเทศกัมพูชา
จังหวัดอานซางนั้นอยู่ในภูมิภาคดินดอนสามเหลี่ยมปากแม่น้ำโขง อยู่ติดข้างแม่น้ำโขงจึงทำให้เป็นจุดเด่นของจังหวัด ส่วนทางตะวันตกของจังหวัดจะมีแม่น้ำสายย่อยอย่างมาก จากผลของภูมิศาสตร์ของจังหวัดทำให้กลายเป็นศูนย์เกษตรที่สำคัญ เช่น ผลผลิตจากข้าว เทือกเขาแคมได้ปกคลุมทางภาคตะวันตกในเบี๋ยนติ้ญ
จังหวัดอานซางแบ่งการปกครองออกเป็น 11 เขตปกครอง
โพรงเยื่อหุ้มปอดมีเลือด
โพรงเยื่อหุ้มปอดมีเลือด () คือภาวะซึ่งมีเลือดอยู่ในช่องเยื่อหุ้มปอด อาจมีสาเหตุจากการบาดเจ็บหรือโรคบางอย่างก็ได้
สมาน ภุมมะกาญจนะ
สมาน ภุมมะกาญจนะ (1 มกราคม พ.ศ. 2479 - 4 พฤษภาคม พ.ศ. 2555) อดีตนักการเมืองชาวไทย เป็นอดีตรัฐมนตรีช่วยว่าการกระทรวงอุตสาหกรรม
นายสมาน เกิดเมื่อวันที่ 1 มกราคม พ.ศ. 2479 ที่จังหวัดลพบุรี เป็นบุตรคนโตในจำนวนพี่น้อง 2 คน เป็นบุตรชายของนายสวัสดิ์ และนางละมัย ภุมมะกาญจนะ จบการศึกษาชั้นประถมศึกษาปีที่ 4 จากโรงเรียนสหกิจวิทยา, ชั้นมัธยมศึกษาจากโรงเรียนพิบูลย์วิทยาลัย, ปริญญาตรี รัฐศาสตร์การปกครอง จากมหาวิทยาลัยรามคำแหง ชีวิตส่วนตัว สมรสกับนางจิตรา ภุมมะกาญจนะ (นามสกุลเดิม: ภาวสิน) มีบุตรทั้งหมด 3 คน ได้แก่ นางศิริรัตน์ จารุวัสตร์, นางสาวอุษา ภุมมะกาญจนะ และนายชยุต ภุมมะกาญจนะ ซึ่งภายหลังที่มีอายุสูงขึ้น ได้วางมือจากการเมือง โดยมีนายชยุต ผู้เป็นบุตรชายสืบทอดต่อ
นายสมาน ถึงแก่กรรมด้วยโรคหัวใจล้มเหลว ในเวลาเช้าของวันที่ 4 พฤษภาคม พ.ศ. 2555 ที่โรงพยาบาลบำรุงราษฎร์ สิริอายุได้ 76 ปี
เป็นนักการเมืองผู้หนึ่งที่ร่วมก่อตั้งพรรคชาติไทยขึ้นในปี พ.ศ. 2517 เคยเป็นสมาชิกสภาผู้แทนราษฎร (ส.ส.) จังหวัดปราจีนบุรีถึง 8 สมัย ในสังกัดพรรคชาติไทยและพรรคชาติพัฒนา และเป็นรัฐมนตรีช่วยว่าการกระทรวงอุตสาหกรรมถึง 3 สมัย ในคณะรัฐมนตรีคณะที่ 45, คณะรัฐมนตรีคณะที่ 46 ที่มี พล.อ.ชาติชาย ชุณหะวัณ เป็นนายกรัฐมนตรี และคณะรัฐมนตรีคณะที่ 52 ที่มี พล.อ.ชวลิต ยงใจยุทธ เป็นนายกรัฐมนตรี
ต่อมาได้เป็นหนึ่งในผู้ร่วมก่อตั้งพรรคไทยรักไทยด้วย
การป้อนกลับเชิงลบ
การป้อนกลับเชิงลบ คือการที่ความต่างระหว่างค่าจริงกับค่าอ้างอิงของระบบ ไปส่งผลให้ความต่างนั้นลดขนาดลง การเปลี่ยนแปลงใดๆ ที่ทำให้ค่าจริงเคลื่อนออกจากค่าอ้างอิงจะถูกควบคุม ระบบที่มีดัชนีการป้อนกลับทางลบสูงมีแนวโน้มจะมีความเสถียรมาก
ใน คริสต์ศตวรรษที่ 16 ได้มีการประดิษฐ์ลูกเหวี่ยงหนีศูนย์กลาง (centrifugal governor) ซึ่งถูกนำไปใช้โดยเจมส์ วัตต์เพื่อใช้ในการควบคุมปริมาณไอน้ำสู่เครื่องจักรไอน้ำเพื่อนำไปควบคุมความเร็วของเครื่องจักรอีกทีหนึ่ง โดยมีหลักการทำงานดังภาพ
ตัวอย่างการใช้งานในการควบคุมระบบที่มักพบเห็นอย่างแพร่หลายได้แก่ เทอร์มอสแตต (thermostat) เพส-ล็อก ลูป (phase-locked loop) การควบคุมฮอร์โมน (hormonal regulation) และการควบคุมอุณหภูมิในสัตว์
ตัวอย่างการใช้งานอย่างง่ายที่ใช้เทอร์มอสแตตนั้น มีหลักการทำงาน ดังนี้คือ เมื่ออุณหภูมิเพิ่มสูงขึ้นเกินจากที่กำหนดไว้ เทอร์มอสแตตจะทำการปิดเครื่องทำความร้อน ซึ่งจะทำให้อุณหภูมิห้องลดลง แต่เมื่ออุณหภูมิห้องลดลงจึงถึงระดับหนึ่ง เทอร์มอสแตตจะทำการเปิดระบบทำความร้อนอีกครั้ง ซึ่งหากขอบเขตของอุณหภูมิที่ตั้งค่าไว้ให้เทอร์มอสแตตทำการเปิดและปิดใกล้เคียงกันแล้ว ผลลัพธ์ที่ได้คืออุณหภูมิห้องโดยรวมจะค่อนข้างคงที่ ในทางกลับกันหลักการทำงานเช่นนี้ก็ถูกนำไปใช้ในระบบทำความเย็น อย่างเช่น เครื่องปรับอากาศ ตู้เย็น และห้องแช่เย็น
ระบบทางชีวภาพหลายๆ ระบบ มีกลไกป้อนกลับทางลบควบคุมอยู่ เช่น baroreflex ที่ควบคุมความดันเลือดและการสร้างเม็ดเลือดแดง เป็นต้น กระบวนการทางชีวภาพหลายๆ อย่าง (เช่นในกายวิภาคของมนุษย์) ใช้การป้อนกลับทางลบมาควบคุมสมดุล ตัวอย่างของการใช้การป้อนกลับทางลบมาควบคุมสมดุลชีวภาพมีหลายอย่างมาก เช่น การควบคุมอุณหภูมิกาย การควบคุมระดับน้ำตาลในเลือด หากวงจรการควบคุมนี้เสียหายมักทำให้เกิดผลที่ไม่พึงปรารถนา เช่น หากกลไกที่ควบคุมระดับน้ำตาลในเลือดไม่สูงเกินไป (เช่น อินซูลิน หรือตัวรับอินซูลิน) เกิดความผิดปกติขึ้น ร่างกายก็จะมีระดับน้ำตาลสูงกว่าที่ควร ทำให้เป็นโรคเบาหวานได้ เป็นต้น
การควบคุมการหลั่งฮอร์โมนส่วนใหญ่ใช้กลไกการป้อนกลับทางลบมาควบคุม เช่น ต่อม X หลั่งฮอร์โมน X ไปกระตุ้นเนื้อเยื่อเป้าหมายให้สร้างสาร Y เมื่อสาร Y มีระดับสูงกว่าที่ควร ต่อม X จะ "รับรู้" ว่าทำงานมากเกินไป และลดการสร้างฮอร์โมน X ลง เป็นต้น
สนทะเล
สนทะเล () เป็นพืชท้องถิ่นในบริเวณตั้งแต่พม่าถึงเวียดนาม และออสเตรเลีย พบในมาดากัสการ์ด้วย แต่ไม่แน่ใจว่าเป็นพืชท้องถิ่นในบริเวณนั้นหรือไม่ มีการนำไปปลูกในสหรัฐและแอฟริกาตะวันตกและเป็นพืชรุกรานในฟลอริดา
สนทะเล เป็นพืชมีดอก ส่วนปลายกิ่งเปลี่ยนไปทำหน้าที่สังเคราะห์ด้วยแสงจึงมีสีเขียว ใบจริงติดเป็นวงรอบข้อ ผลขนาดเล็กคล้ายลูกทุเรียน แข็ง แห้งแตก ปล่อยเมล็ดกระจายออกไป เมล็ดมีปีก ปลิวตามลมได้ดี ลำต้นลู่ลมได้ดี ลดแรงต้านจากพายุ เปลือกลำต้นขรุขระทำให้น้ำฝนไหลผ่านได้ช้า สามารถดูดซับแร่ธาตุจากน้ำฝนได้ดี มีเห็ดอาศัยร่วมกับรากสนช่วยย่อยสลายเศษซากพืชเพื่อให้สนใช้เป็นปุ๋ย เปลือกไม้ใช้ทำสีย้อมผ้าได้
สนทะเลแบ่งเป็นสปีชีส์ย่อย 2 ชนิดคือ:
การป้อนกลับเชิงบวก
การป้อนกลับทางบวกคือการที่ความต่างระหว่างค่าจริงกับค่าอ้างอิงของระบบ ไปส่งผลให้ความต่างนั้นเพิ่มขนาดขึ้น หรือ "A ทำให้เกิด B ซึ่งทำให้เกิด A มากขึ้น" ส่วนในทางกลับกันหากความต่างนี้ไปส่งผลให้ความต่างลดลงเรียกว่าเป็นการป้อนกลับทางลบ
การหดตัวของมดลูกในการคลอด (Ferguson reflex) คือ เมื่อเกิดการหดรัดตัวของมดลูก ฮอร์โมนออกซิโทซินจะกระตุ้นกระแสประสาท ไปกระตุ้นไฮโปทาลามัสให้สร้างออกซิโทซินมากขึ้น ทำให้มดลูกมีการหดรัดตัวมากขึ้น ทำให้มดลูกมีการหดรัดตัวมากขึ้นเรื่อยๆ
เกรก เลอมอนด์
เกรกอรี เจมส์ เลอมอนด์ () นักจักรยานชาวสหรัฐอเมริกา เป็นแชมเปียนตูร์เดอฟรองซ์ 3 สมัย ในปี ค.ศ. 1986, 1989 และ 1990 โดยเป็นแชมเปียนชาวอเมริกันคนแรก รวมไปถึงเป็นแชมเปียนคนแรกที่ไม่ได้เป็นชาวยุโรป นับตั้งแต่รายการนี้เริ่มจัดการแข่งขันมาตั้งแต่ปี ค.ศ. 1903
เลอมอนด์เกิดที่เมืองเลควูด รัฐแคลิฟอร์เนีย เติบโตที่เมืองรีโน รัฐเนวาดา หลังจากได้เป็นแชมเปียนตูร์เดอฟรองซ์สมัยแรกในปี 1986 เขากลับต้องออกจากวงการไปถึงสองปี เนื่องจากอาการบาดเจ็บจากอุบัติเหตุระหว่างการล่าสัตว์ และกลับมาเป็นแชมเปียนได้อีก 2 ปี ติดต่อกันในปี 1989 และ 1990
เลอมอนด์เป็นผู้ออกแบบจักรยานที่ใช้ในการแข่งขันด้วยตัวเอง และวางจำหน่ายในชื่อการค้า "เลอมอนด์" โดยให้บริษัทจักรยาน เทรค เป็นผู้ผลิตและทำการตลาด แต่ได้เกิดความขัดแย้งกัน เนื่องจากบริษัท เทรค ให้ความสำคัญกับแลนซ์ อาร์มสตรอง นักจักรยานรุ่นหลังที่มีชื่อเสียงมากกว่า ในปี 2001 เกรก เลอมอนด์ ได้วิจารณ์อาร์มสตรองเกี่ยวกับการใช้สารกระตุ้น เขาถึงกับถูกบีบบังคับโดยผู้บริหารของเทรค ให้แถลงข่าวขอโทษและปฏิเสธข้อวิจารณ์นั้น ด้วยเหตุผลทางธุรกิจ
WD = Withdrew
ไชนา
โจน มารี ลอว์เลอร์ (Joan Marie Laurer; 27 ธันวาคม ค.ศ. 1969 - 20 เมษายน ค.ศ. 2016) อดีตนักมวยปล้ำอาชีพและนักแสดงชาวอเมริกัน อดีตสังกัดเวิลด์เรสต์ลิงเฟดดิเรชั่น(WWF)ในชื่อ ไชนา (Chyna) เป็นอดีตแชมป์หญิง WWE อดีตสมาชิกกลุ่มดี-เจเนอเรชันเอ็กซ์ และอดีตบอดี้การ์ดให้ทริปเปิลเอช สมัยอยู่กลุ่มดี-เอ็กซ์ นอกจากนี้ยังเป็นผู้หญิงคนแรกที่เข้าร่วมรอยัลรัมเบิล และเป็นผู้หญิงคนแรกคนเดียวที่ได้แชมป์อินเตอร์คอนติเนนทัล
พระเทพปัญญาเมธี (ปราชญ์ อกฺกโชโต)
พระเทพปัญญาเมธี (ปราชญ์ อกฺกโชโต) (14 พฤษภาคม พ.ศ. 2487-)พระภิกษุในพุทธศาสนานิกายเถรวาท คณะมหานิกาย ชาวจังหวัดกาฬสินธุ์ เป็นพระราชาคณะชั้นเทพ มีราชทินนามตามสัญญาบัตรว่า พระเทพปัญญาเมธี ปรีชาศาสนกิจดิลก ตรีปิฎกวราลงกรณ์ มหาคณิสสร บวรสังฆาราม คามวาสี เจ้าอาวาสวัดกลาง จังหวัดกาฬสินธุ์
พระเทพปัญญาเมธี (ปราชญ์ อกฺกโชโต) มีนามเดิมว่า นายปราชญ์ ญาณผาด เกิดเมื่อวันอาทิตย์ ขึ้น 6 ค่ำ เดือน 6 ปีวอก ตรงกับวันที่ 14 พฤษภาคม 2487 ณ บ้านเลขที่ 5 หมู่ที่ 5 ต.บึงวิชัย อ.เมือง จ.กาฬสินธุ์ โยมบิดา-มารดา ชื่อ นายกอง และนางเหลียม ญาณผาด
รัฐประหารในประเทศกินี-บิสเซา พ.ศ. 2555
วันที่ 12 เมษายน พ.ศ. 2555 หลังการเลือกตั้งประธานาธิบดีรอบแรก กองทัพส่วนหนึ่งก่อรัฐประหารในประเทศกินี-บิสเซา ก่อนการเลือกตั้งรอบสองระหว่างคาร์ลอส โกเมซ จูเนียร์ (Carlos Gomes Júnior) และโมฮัมเหม็ด ยาลา เอ็มบาโล (Mohamed Ialá Embaló) เกินสองสัปดาห์เล็กน้อย วันที่ 15 เมษายน มีการบรรลุข้อตกลงในการจัดตั้งสภาถ่ายโอนอำนาจแห่งชาติ ซึ่งประกอบด้วยพรรคการเมืองฝ่ายค้านและทหาร
แร่ใยหิน
แร่ใยหิน () เป็นกลุ่มของแร่ซิลิเกตที่เกิดตามธรรมชาติหกชนิดที่นิยมนำมาใช้ทางการค้าเพราะคุณสมบัติเฉพาะตัวที่ดี แร่ใยหินมีผลึกที่เป็นเส้นใยยาว (อัตราส่วนขนาดต่อความยาวราว 1:20) การหายใจเอาใยหินเข้าไปเป็นเวลานานอาจก่อให้เกิดโรคปอดได้ ซึ่งมักพบบ่อยในคนงานเหมืองใยหิน
การทำเหมืองแร่ใยหินเริ่มขึ้นกว่า 4,000 ปีมาแล้ว แต่มีขนาดจำกัดจนกระทั่งปลายคริสต์ศตวรรษที่ 19 การทำเหมืองแร่ใยหินมีปริมาณสูงสุดในราว ค.ศ. 1975 โดยมีการทำเหมืองในราว 25 ประเทศ เหมืองแร่ใยหินที่มีขนาดใหญ่ที่สุดในโลกคือ Jeffrey mine ในเมือง Asbestos รัฐควิเบก ประเทศแคนาดา
แร่ใยหินเป็นที่นิยมของผู้ผลิตสินค้าและผู้สร้างอาคารในช่วงปลายคริสต์ศตวรรษที่ 19 เนื่องจากสมบัติการดูดซับเสียง ความแข็งแรง ความทนไฟ ทนความร้อน ความต้านทานไฟฟ้า ความทนทานต่อสารเคมี และราคาที่ย่อมเยา แร่ใยหินใช้เป็นฉนวนไฟฟ้าในเตาไฟฟ้าและฉนวนความร้อนในอาคาร กรณีที่ใช้ใยหินทำวัสุดทนไฟหรือทนความร้อนมักผสมกับซีเมนต์หรือทอถักทอเป็นแผ่น
สหภาพยุโรปได้ห้ามการใช้งานใยหิน รวมถึงการขุดทำเหมือง การผลิต และการแปรรูปผลิตภัณฑ์ใยหิน ในขณะที่ประเทศที่พัฒนาแล้วอื่นๆ ตระหนักถึงอันตรายของใยหินและมีการออกกฎหมายควบคุมรวมถึงห้ามใช้ใยหินเป็นกรณีไป
ใน ค.ศ. 2009 มีการขุดแร่ใยหินราว 2 ล้านตันทั่วโลก โดยรัสเซียเป็นผู้ผลิตรายใหญ่ที่สุด (50%) รองลงมาเป็นจีน (14%) บราซิล (12.5%) คาซัคสถาน (10.5%) และแคนาดา (9%).
แร่ใยหินแบ่งเป็น 2 กลุ่ม คือ แอมฟิโบล (Amphiboles) และเซอร์เพนไทน์ ซึ่งแบ่งย่อยออกเป็น 6 ชนิด
ดังนี้
ไครโซไทล์ (Chrysotile)ในกลุ่มเซอร์เพนไทน์ (Serpentine)และแอมฟิโบล (Amphiboles)มีส่วนประกอบทางเคมีที่แตกต่างกัน ส่งผลให้คุณสมบัติการสะสมและการสลายตัวในสิ่งมีชีวิตและผลกระทบต่อสุขภาพ แตกต่างกัน แร่ไครโซไทล์ (Chrysotile)นั้นมีอัตราการสะสมในสิ่งมีชีวิตต่ำและโอกาสในการก่อให้เกิดโรคน้อยกว่าแร่ใยหินแอมฟิโบล
แร่ใยหิน 2 กลุ่มมีคุณสมบัติแตกต่างกันจากโครงสร้างของเส้นใย ดังนี้
ฝุ่นใยหินชนิดอะโมไซท์และโครซิโดไลท์เมื่อเข้าไปในปอดเมื่อเปรียบเทียบกับเส้นใยไครโซไทล์ โอกาสเกิดโรคมะเร็งเยื่อหุ้มปอดจะมีมากกว่า 100 และ 500 เท่าตามลำดับ และโอกาสเกิดมะเร็งปอดมากกว่า 10 และ 50 เท่า ตามลำดับ การที่อันตรายมาก-น้อยต่างกันสาเหตุเนื่องมาจากโครงสร้างและความ สามารถในการละลายตัว (bio-durability) ของเส้นใยหินแต่ละชนิด
เส้นใยไครโซไทล์มีพิสัยความสามารถถูกละลายหรือสลายตัว (Solubility) สูงมากและคุณสมบัติความทนทานของเส้นใย (bio-persistent fiber) พิสัยจะอยู่ที่ค่าต่ำสุดจนถึงค่าความทนทานของเส้นใยแก้วและหินเส้นใยไครโซไทล์จะมีค่าความทนทาน bio-persistence ต่ำกว่าเส้นใยเซรามิกส์หรือเส้นใยแก้วชนิดพิเศษ (ข้อมูลจาก Hesterberg และคณะ – 1998) และต่ำกว่าของใยหินกลุ่มแอมฟิโบลค่อนข้างมาก เพื่อตรวจสอบทฤษฎีดังกล่าว EC ได้จัดตั้งคณะทำงานทำการศึกษาการได้รับฝุ่นใยหินในระบบหายใจเป็นระยะเวลา 5 วัน หลังจากนั้นการตรวจสอบสภาพของปอดเป็นระยะๆ เป็นเวลา 1 ปี (รายงานของ Bernstein & Riego – Sintes 1999) พบว่าสำหรับเส้นใยที่ความยาวมากกว่า 20 ไมครอน จะใช้ระยะเวลาการย่อยสลาย 50% 2-3 วันจน 100 วันโดยประมาณ
วิสตัน
วิสตัน เป็นหมู่บ้านขนาดใหญ่เขตโนว์สเลรี เมืองลิเวอร์พูล มณฑลเมอร์ซีไซด์,ประเทศอังกฤษ โดยในปี ค.ศ. 2010 มีประชากรในเมืองทั้งหมด 13,629 คน
โดยวิสตันเป็นหมู่บ้านขนาดใหญ่ซึ่งคนที่อยู่ในเมืองลิเวอร์พูล มักจะดูวิสตันในอนาคตว่าอาจจะเป็นหมู่บ้านที่ยิ่งใหญ่ใน เกาะอังกฤษ เนื่องจากเศรษฐกิจของหมู่บ้านมีความมั่นคงอยู่ตลอด
การประชุมสันติภาพปารีส ค.ศ. 1919
การประชุมสันติภาพปารีส ค.ศ. 1919 เป็นการประชุมของฝ่ายสัมพันธมิตรผู้ชนะสงครามโลกครั้งที่หนึ่ง เพื่อตั้งเงื่อนไขสันติภาพแก่ฝ่ายมหาอำนาจกลางผู้แพ้หลังการสงบศึกเมื่อ ค.ศ. 1918 การประชุมมีขึ้นในกรุงปารีส ใน ค.ศ. 1919 และมีนักการทูตจากประเทศและชาติกว่า 32 ประเทศเข้าร่วม พวกเขาพบปะและถกทางเลือกต่าง ๆ และพัฒนาชุดสนธิสัญญา ("สนธิสัญญาสันติภาพกรุงปารีส") สำหรับโลกหลังสงคราม สนธิสัญญาเหล่านี้เปลี่ยนแปลงแผนที่ยุโรปด้วยพรมแดนและประเทศใหม่ ๆ และกำหนดความรับผิดในอาชญากรรมสงครามตลอดจนบทลงโทษทางการเงินที่เข้มงวดต่อเยอรมนี จักรวรรดิอาณานิคมของฝ่ายมหาอำนาจกลางผู้แพ้ในแอฟริกา เอเชียตะวันตกเฉียงใต้และมหาสมุทรแปซิฟิก จะถูกแบ่งระหว่างและให้อยู่ในอาณัติของจักรวรรดิอาณานิคมฝ่ายชนะ ขึ้นอยู่กับระดับการพัฒนาในอดีตที่ต่างกัน และการสถาปนาสันนิบาตชาติ
ผู้นำของสี่ "มหาอำนาจ" เป็นศูนย์กลางแห่งกระบวนพิจารณา ได้แก่ ประธานาธิบดีวูดโรว์ วิลสันแห่งสหรัฐอเมริกา นายกรัฐมนตรีเดวิด ลอยด์ จอร์จแห่งสหราชอาณาจักร ประธานาธิบดีจอร์จ คลูมองโซแห่งฝรั่งเศส และนายกรัฐมนตรีวิตโตริโอ ออร์ลันโดแห่งอิตาลี ท้ายสุดออร์ลันโดได้ถอนตัวออกจากการประชุมและไม่มีบทบาทในร่างสุดท้ายของสนธิสัญญาแวร์ซาย เยอรมนีและคอมมิวนิสต์รัสเซียมิได้รับเชิญให้เข้าร่วม แต่อีกหลายชาติส่งตัวแทนเข้าร่วม ซึ่งแต่ละประเทศก็มีวาระแตกต่างกัน พระมหากษัตริย์ นายกรัฐมนตรี และรัฐมนตรีต่างประเทศพร้อมกลุ่มที่ปรึกษาติดต่อนักข่าวและนักวิ่งเต้นด้วยเหตุผลร้อยแปด ตั้งแต่เอกราชของประเทศเซาท์คอเคซัสไปจนถึงความเท่าเทียมทางเชื้อชาติ
จังหวัดจ่าวิญ
จังหวัดจ่าวิญ () เป็นจังหวัดในประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำโขง ติดทางทะเลจีนใต้
จังหวัดจ่าวิญตั้งอยู่ในภูมิภาคดินดอนสามเหลี่ยมปากแม่น้ำแดง ติดกับทะเลจีนใต้
จังหวัดจ่าวิญมีพื้นที่ที่เป็นแหล่งธรรมชาติ 2.215,15 กม.² (เท่ากับ 221.515,03 ไร่) โดยแบ่งย่อยการแบ่งพื้นที่ที่เหลือ ดังนี้
จังหวัดจ่าวิญแบ่งเขตการปกครองเป็น 1 เมือง (จ่าวิญ) และ 6 อำเภอ ได้แก่
กัฟรุชชัยค์
กัฟรุชชัยค์ หรือ กัฟรุชเชค () เป็นเมืองหลักของเขตผู้ว่าการกัฟรุชชัยค์ ประเทศอียิปต์ ห่างจากกรุงไคโรไปทางทิศเหนือราว 134 กิโลเมตร บริเวณสามเหลี่ยมปากแม่น้ำไนล์ จากข้อมูลเดือนพฤศจิกายน ค.ศ. 2006 เมืองมีประชากร 147,380 คน
กัสเตยอนเดลาปลานา
กัสเตยอนเดลาปลานา () หรือ กัสเต็ลโยเดลาปลานา () เป็นเมืองหลักของจังหวัดกัสเตยอนในแคว้นบาเลนเซีย ประเทศสเปน ตั้งอยู่ทางตะวันออกของคาบสมุทรไอบีเรีย ชายฝั่งโกสตาเดลอาซาอาร์ ทะเลเมดิเตอร์เรเนียน เป็นเมืองการท่องเที่ยวและการปลูกส้ม พระเจ้าเจมส์ที่ 1 แห่งอารากอนทรงยึดเมืองนี้จากพวกมัวร์ได้ใน ค.ศ. 1233
ทาร์ซานบอย
"ทาร์ซานบอย" () เป็นเพลงที่บันทึกเสียงโดยวงดนตรีจากอิตาลี บัลติมอรา เป็นซิงเกิลเปิดตัวครั้งแรกของวงที่ได้ออกจำหน่าย เดือนเมษายน ปี 1985 จากอัลบั้มแรก "Living in the Background" ซึ่งนำเพลงแรกไปสูความโด่งดัง เพลงได้ถูกบันทึกใหม่อีกครั้งในปี 1993 และ เพลงได้ถูกคัฟเวอร์หลายครั้ง
มาร์โก ปานตานี
มาร์โก ปานตานี () นักจักรยานชาวอิตาลี ได้รับการยกย่องว่าเป็นหนึ่งในนักจักรยานอาชีพที่ปั่นขึ้นภูเขาได้ดีที่สุด ปานตานีชนะเลิศทั้งตูร์เดอฟรองซ์และจีโรดีตาเลียในปี ค.ศ. 1998 เป็นนักกีฬาคนสุดท้ายที่ชนะทั้งสองรายการในปีเดียวกัน
ปานตานีมีเอกลักษณ์ในการแต่งกายโดยโกนศีรษะ โพกผ้า และสวมตุ้มหู ทำให้ได้รับฉายาว่า "โจรสลัด", 'Il Pirata' (The pirate) เขามีความสูงปานกลาง สูง 1.72 ม. หนัก 57 กก. ทำให้เหมาะกับการขี่จักรยานขึ้นภูเขา มีสไตล์การขี่จักรยานก้าวร้าว ดุดัน และมักถูกเปรียบเทียบกับมีเกล อินดูราอิน นักปั่นไทม์ไทรอัลที่มีบุคลิกเรียบเฉย
ในช่วงปลายของอาชีพ ปานตานีมีปัญหาเกี่ยวกับการใช้สารกระตุ้น เขาถูกขับออกจากการแข่งขันจีโรดีตาเลียปี 1999 ทั้งที่กำลังนำการแข่งขันอยู่ เนื่องจากผลการตรวจเลือดเป็นบวก ทำให้เกิดอาการซึมเศร้าจนหันไปเสพยาเสพติด ปานตานีเสียชีวิตอย่างกะทันหันเมื่อวันที่ 14 กุมภาพันธ์ ค.ศ. 2004 จากอาการช็อกเนื่องจากเสพโคเคนเกินขนาด
WD = withdrew
จังหวัดบั๊กนิญ
บั๊กนิญ () เป็นจังหวัดหนึ่งของประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำแดงทางภาคเหนือของประเทศ อยู่ทางตะวันออกของฮานอย เป็นจังหวัดที่เปี่ยมไปด้วยวัฒนธรรม
ชื่อของจังหวัดมาจากภาษาเวียดนาม โดยเขียนเป็นอักขระว่า 北寧 ซึ่งแปลว่า "ความสงบทางตอนเหนือ"
แก้วกลางดง
แก้วกลางดง เป็นนวนิยายจากบทประพันธ์ของ "ทมยันตี" ที่นำเสนอเรื่องราวของ "เมียวดี" เด็กสาวชาวเขา ไร้เดียงสา ที่เรียนรู้ประสบการณ์ชีวิตด้วยตนเองเพื่อความอยู่รอด มีความจริงใจต่อเพื่อนมนุษย์และธรรมชาติ เปรียบเสมือนแก้วกลางดง จนเป็นที่หมายปองของ ทรงเผ่า หนุ่มชาวกรุงที่คอยช่วยเหลือเมียวดีจนครองรักกัน
จากอรรถรสในการประพันธ์ของคุณทมยันตี ทำให้นวนิยาย แก้วกลางดง ถูกสร้างเป็นละครโทรทัศน์ถึง 4 ครั้ง และภาพยนตร์ 1 ครั้ง โดยมีการแก้ไข แต่งเติม ดัดแปลงบทการแสดงไปตามเจตนารมณ์ของผู้สร้างเหล่านั้น โดยผู้รับบท เมียวดี ในภาพยนตร์เมื่อปี พ.ศ. 2528 คือ จินตหรา สุขพัฒน์ ส่วนผู้รับบทเมียวดีในละครโทรทัศน์ ได้แก่ มยุรา เศวตศิลา, อรพรรณ วัชรพล, ปิยธิดา วรมุสิก และ จริญญา ศิริมงคลสกุล
เปแตร์ กูลาชี
เปแตร์ กูลาชี () เกิดวันที่ 6 พฤษภาคม ค.ศ. 1990 เป็นนักฟุตบอลชาวฮังการี โดยเล่นในตำแหน่งผู้รักษาประตู เขาติดทีมชาติฮังการีตั้งแต่วัย 17 ปี ปัจจุบันเล่นให้กับสโมสรแอร์แบ ไลพ์ซิจในประเทศเยอรมนี
เทศกาลดอกไม้ไฟอะดะจิ
เทศกาลดอกไม้ไฟอะดะจิ () เป็นเทศกาลดอกไม้ไฟที่จัดขึ้นในเดือนกรกฎาคมเป็นประจำทุกปี ที่เขตอะดะจิ กรุงโตเกียว ประเทศญี่ปุ่น โดยจัดขึ้นที่แม่น้ำอะระกะวะ
ในปีที่ 33 ที่จัดเทศกาลดังกล่าว คือ พ.ศ. 2554 เทศกาลนี้ได้รับการเลื่อนการจัดออกไปเนื่องด้วยผลที่ตามมาจากเหตุแผ่นดินไหวและคลื่นสึนามิในโทโฮะกุ พ.ศ. 2554 ซึ่งเดิมมีกำหนดจัดขึ้นในวันที่ 28 กรกฎาคม โดยได้รับการพิจารณาย้ายมาเป็นวันที่ 8 ตุลาคมแทน โดยเป็นครั้งแรกที่จัดขึ้นในเดือนตุลาคมของรอบประวัติศาสตร์ 33 ปีที่จัดขึ้น รวมถึงเป็นครั้งแรกที่นำเสนอ "ดอกไม้ไฟแห่งเซ็นจู" ที่เคยมีในสมัยก่อน
แคว้นมากายาเนสและลาอันตาร์ตีกาชีเลนา
แคว้นมากายาเนสและลาอันตาร์ตีกาชีเลนา (; ) เป็นแคว้นในประเทศชิลี ประกอบไปด้วย 4 จังหวัด คือ Última Esperanza , Magallanes , Tierra del Fuego , and Antártica Chilena
แคว้นมากายาเนสและลาอันตาร์ตีกาชีเลนา ประกอบไปด้วยภูเขาน้ำแข็งและธารน้ำแข็งในตอนเหนือ นอกจากนี้ในอุทยานแห่งหนึ่งได้มีการค้นพบซาก Giant Sloth
แม่น้ำโคทาวรี
แม่น้ำโคทาวรี () เป็นแม่น้ำในประเทศอินเดีย มีต้นน้ำอยู่ทางตะวันตกเฉียงเหนือของรัฐมหาราษฏระ ไหลไปทางตะวันออกเฉียงเหนือ ผ่านที่ราบสูงเดกกัน เข้าไปทางตอนเหนือของรัฐอานธรประเทศ แล้วไหลไปทางตะวันออกเฉียงใต้ ลงสู่อ่าวเบงกอล โดยปากแม่น้ำไหลแยกออกเป็นหลายสาขา แม่น้ำมีความยาว 1,465 กม. เป็นแม่น้ำที่มีความยาวเป็นอันดับ 2 ของอินเดีย รองจากแม่น้ำคงคา
พื้นที่พาคมตี
พื้นที่พาคมตี [พาก-มะ-ตี] () เป็นพื้นที่การปกครองของประเทศเนปาลก่อนการเปลี่ยนรูปแบบเป็นจังหวัด ตั้งอยู่บริเวณตอนกลางของประเทศแถบหุบเขากาฐมาณฑุ มีประชากรตั้งถิ่นฐานกว่า 1.5 ล้านคน โดยชื่อพื้นที่ดังกล่าวตั้งตามชื่อแม่น้ำพาคมตีที่ไหลผ่าน
พื้นที่พาคมตี แบ่งการปกครองเป็น 8 เขต
ไฮเดอราบาด (ประเทศอินเดีย)
ไฮเดอราบาด (, ) เป็นเมืองหลวงของรัฐเตลังคานาและรัฐอานธรประเทศ ประเทศอินเดีย มีพื้นที่ 650 ตร.กม. มีประชากร 6,809,970 คน และในเขตเมืองมีประชากร 7,749,334 คน ทำให้เป็นเมืองที่มีประชากรมากที่สุดอันดับ 4 ของอินเดีย
เมืองนี้ก่อตั้งขึ้นเมื่อปี ค.ศ. 1591 บนฝั่งแม่น้ำมุสิ เมืองนี้เคยเป็นหนึ่งในศูนย์กลางการค้าเพชรและไข่มุกของโลก ในปัจจุบันเป็นเมืองศูนย์กลางด้านอุตสาหกรรมเทคโนโลยีสารสนเทศ เช่นเดียวกับด้านเภสัชกรรมและเทคโนโลยีชีวภาพ
เมินเชินกลัทบัค
เมินเชินกลัทบัค () เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ทางฝั่งตะวันตกของแม่น้ำไรน์ อยู่กึ่งกลางระหว่างเมืองดึสเซิลดอร์ฟกับชายแดนเนเธอร์แลนด์ เมืองนี้มีสโมสรฟุตบอลโบรุสซีอาเมินเชินกลัทบัค เป็นศูนย์กลางการขนส่งและศูนย์กลางการผลิตสิ่งทอที่สำคัญ รวมทั้งการผลิตเครื่องจักร เหล็ก เคมีภัณฑ์ กระดาษ หนังสัตว์ ผลิตภัณฑ์ปิโตรเลียม